	IOK-SU-A	(6)
[1]	Ia5-ho5-hoa e5 loo5-pok8 Moo5-se si2 liau2-au7, Ia5-ho5-hoa hoan-hu3 Lun3 e5 kia*2 Iok-su-a, chiu7-si7 kun-sui5 Moo5-se e5, kong2,  2). Goa2 e5 loo5-pok8 Moo5-se si2-liau2 lah; ta* li2 tioh8 khi2-lai5, kap cheng3 peh-si*3 ke3 chit e5 Iok-tan3, khi3 Goa2 soo2 siu*2-su3 I2-sek-liat8 lang5 e5 toe7.  3). Ki*3-na7 lin2 e5 kha-chiu*2 soo2 tah8 e5 toe7, Goa2 long2 siu*2-su3 lin2, chiau3 Goa2 tui3 Moo5-se soo2 kong2 e5;  4). tui3 khong3-ia2 kap chit e5 Li7-pa-lun3 kau3 toa7-ho5, chiu7-si7 Pek-lat ho5, Hek-lang5 e5 choan5-toe7, koh kau3 toa7-hai2, ng3 jit8-loh8 e5 soo2-chai7, long2 beh choe3 lin2 e5 keng2-kai3.  5). Li2 chit8-si3-lang5 tek-khak bo5 chit8-lang5 oe7 khia7-tiau5 ti7 li2 e5 bin7-cheng5;  Goa2 chai*2-iu*7 kap Moo5-se ti7-teh, ia7 beh an2-ni kap li2 ti7-teh;  Goa2 tek-khak bo5 li7-khui li2, ia7 bo5 pang3-sak li2.  6). Li2 tioh8 iong2-kam2 chong3-ta*2, in-ui7 li2 beh hoo7 chit e5 peh-si*3 tit-tioh8 hit e5 toe7 choe3 giap8, chiu7-si7 Goa2 tui3 in e5 liat8-choo2 soo2 chiu3-choa7 beh hoo7 in e5.  7). Tok8-tok8 li2 tioh8 iong2-kam2 toa7-toa7 chong3-ta*2, chip-siu2 Goa2 e5 loo5-pok8 Moo5-se soo2 beng7-leng7 li2 it-chhe3 e5 lut8-hoat, lai5 kia*5 i; m7-thang li7-khui lai5 phian-cho2 phian-iu7, hoo7 li2 bo5-lun7 toh-loh8 khi3, long2 tit-tioh8 heng-thong.  8). Chit e5 lut8-hoat e5 chheh m7-thang li7-khui li2 e5 chhui3, tek-khak tioh8 mi5-jit8 siu*7 i,  hoo7 li2 chip-siu2 lai5 kia*5 chit e5 chheh-lai7 soo2 ki3-chai3 it-chhe3 e5 oe7;  an2-ni chiu7 oe7 hoo7 li2 e5 loo7 pi*5-tha*2, li2 ia7 tit-tioh8 toa7 heng-thong.  9). Goa2 kiam2 bo5 beng7-leng7 li2 mah?  Li2 tioh8 iong2-kam2 chong3-ta*2, boh8-tit kia*2, ia7 boh8-tit  lun2; in-ui7 li2 bo5-lun7 toh-loh8 khi3, Ia5-ho5-hoa li2 e5 Siong7-te3 kap li2 ti7-teh.
	10). Tui3 an2-ni Iok-su-a beng7-leng7 peh-si*3 e5 koa*-tiu*2 kong2,  11). Lin2 tioh8 pian3-kia*5 ia*5-tiong, beng7-leng7 peh-si*3, kong2, Lin2 tioh8 pi7-pan7 chiah8-mih8, in-ui7 sa*-jit8-lai7, lin2 beh ke3 chit e5 Iok-tan3, jip8-khi3 tit-tioh8 Ia5-ho5-hoa lin2  Siong7-te3 soo2 beh hoo7 lin2 tit-tioh8 e5 toe7.
	12). Iok-su-a hoan-hu3 Liu5-pian7 lang5, Ka-tek lang5, kap Ma2-na2-se poa*3-chi-phai3, kong2,  13). Lin2 tioh8 ki3-tit Ia5-ho5-hoa e5 loo5-pok8 Moo5-se soo2 beng7-leng7 lin2 e5 oe7, kong2, Ia5-ho5-hoa lin2 Siong7-te3 i2-keng hoo7 lin2 peng5-an, ia7 beh chiong chit e5 toe7 siu*2-su3 lin2.  14). Lin2 e5 boo2, lin2 e5 gin2-na2, lin2 e5 cheng-si*, long2 tioh8 toa3 ti7 Iok-tan3 chit-peng5, Moo5-se soo2 hoo7 lin2 e5 toe7;  tok8-tok8 lin2 tiong-kan it-chhe3 toa7 khui3-lat8 e5 iong2-su7, long2 tioh8 toa3 kun-khi3, ti7 lin2 hia*-ti7 e5 thau5-cheng5 ke3-khi3, pang-chan7 in;  15). kau3 Ia5-ho5-hoa hoo7 lin2 e5 hia*-ti7 tit-tioh8 peng5-an, chhin-chhiu*7 lin2 chit8-iu*7, kau3 in ia7 tit-tioh8 Ia5-ho5-hoa lin2 Siong7-te3 soo2 siu*2-su3 in e5 toe7, hit-si5 lin2 chiah thang to3--khi3 lin2 soo2 tit-tioh8 e5 toe7, seng5-chiap i lai5 choe3-giap8, chiu7-si7 Ia5-ho5-hoa e5 loo5-pok8 Moo5-se ti7 Iok-tan3 chit-peng5, ng3 jit8-chhut e5 soo2-chai7, soo2 hoo7 lin2 e5.  16). In in3 Iok-su-a kong2, Ki*3 li2 soo2 beng7-leng7 goan2 e5, goan2 beh kia*5, li2 soo2 chhe goan2 e5, goan2 long2 beh khi3;  17). goan2 cheng5 ti7 it-chhe3 e5 su7 chai*2-iu*7 thia*-than3 Moo5-se, ta* ia7 beh an2-ni thia*-than3 li2;  tok8-tok8 goan7 Ia5-ho5-hoa li2 e5 Siong7-te3 kap li2 ti7-teh, chhin-chhiu*7 I cheng5 kap Moo5-se ti7-teh chit8-iu*7.  18). Bo5-lun7 sim2-mih8 lang5 ui5-poe7 li2 e5 beng7-leng7, m7-thia* li2 e5 oe7, chiau3 li2 it-chhe3 soo2 beng7-leng7 e5, chiu7 beh hoo7 i si2;  tok8-tok8 li2 tioh8 iong2-kam2 chong3-ta*2.

[2]	Lun3 e5 kia*2 Iok-su-a tui3 Sip8-teng5 am3-chi*7 chhe nng7-lang5 choe3 cheng-tham3, hoan-hu3 in kong2, Lin2 khi3 khoa*3 hit e5 toe7, kap Ia5-li7-ko.  In chiu7 khi3, kau3 chit8 e5 chhiong-ki Lat-hap8 e5 chhu3, chiu7 hioh ti7-hia.  2). U7 lang5 po3 Ia5-li7-ko ong5, kong2, Khoa*3 ah, kin-am3 u7 I2-sek-liat8 lang5 lai5 chia thau-khoa*3 chit e5 toe7.  3). Ia5-li7-ko ong5 chhe lang5 khi3 Lat-hap8 hia kong2, Hiah-e5 lai5 li2 chia, jip8 li2 e5 chhu3 e5 lang5, li2 tioh8 chhoa7 in chhut-lai5; in-ui7 in lai5, si7 beh thau-khoa*3 chit e5 choan5-toe7.  4). Hu7-jin5-lang5 chiong hi2 nng7-lang5 khng3-bat8, chiu7 in3 kong2, Chin-chia*3 u7 lang5 lai5 goa2 chia; chong2-si7 in tui3 toh-loh8 lai5, goa2 m7-chai; jit8 am3, beh koai* sia*5-mng5 e5 si5, hiah e5 lang5 chhut-khi3; in khi3 toh-loh8 goa2 m7-chai, lin2 kin2-kin2 khi3 jip, chiu7 oe7 jip-tioh8.  6). (Chong2-si7 hu7-jin5-lang5 i2-keng chhoa7 in chiu*7 chhu3-teng2, chiong soo2 pai5 ti7 chhu3-teng2 e5 moa5-ko2 lai5 kham3 in.)  7). Hiah e5 lang5 chiu7 an3 Iok-tan3 hit tiau5 loo7 jip i, kau3 loo7-thau5; jip in e5 lang5 chit8-e7 chhut-khi3, sia*5-mng5 chiu7 koai*.
	8). Nng7-lang5 iau2-be7 khi3 khun3, hu7-jin5-lang5 chiu7 chiu*7 chhu3-teng2 kau3 in hia;  9). tui3 in kong2, Goa2 chai Ia5-ho5-hoa i2-keng chiong chit e5 toe7 siu*2-su3 lin2, koh in-ui7 lin2 e5 ian5-koo3 goan2 long2 kia*, chit soo2-chai7 it-chhe3 khia7-khi2 e5 peh-si*3, ti7 lin2 e5 bin7-cheng5 long2 sit-ta*2.  10). In-ui7 goan2 u7 thia*-ki*3 lin2 chhut Ai-kip8 e5 si5, Ia5-ho5-hoa chai*2-iu*7 ti7 lin2 e5 thau5-cheng5 hoo7 Ang5-hai2 e5 chui2 ta--khi3;  koh lin2 chai*2-iu*7 khoan2-thai7 Iok-tan3 hit peng5 nng7 e5 A-moo5-li7 ong5, Se-hong5 kap Gok8, chiu7-si7 lin2 soo2 hui2-biat8--e5.  11). Goan2 chit8-e7 thia*-ki*3 chiah e5 su7, chiu7 sit-ta*2, in-ui7 lin2 e5 ian5-koo3 tak8-e5 sin5 put-hu7-the2;  in-ui7 Ia5-ho5-hoa lin2 e5 Siong7-te3, ti7 thi*-teng2 toe7-e7 choe3 Siong7-te3.  12). Ta* goa2 i2-keng ho2 khoan2-thai7 lin2, chhia*2 lin2 ki2 Ia5-ho5-hoa tui3 goa2 chiu3-choa7, beh ho2 khoan2-thai7 goa2 lau7-pe7 e5 ke, soa3 hoo7 goa2 chit8-e5 sit8-chai7 e5 ki3-ho7;  13). beh kiu3-oah8 goa2 e5 lau7-pe7, lau7-bu2, goa2 e5 hia*-ti7, chi2-be7, kap it-chhe3 siok8 in soo2-u7-e5, chin2-kiu3 goan2 e5 si*3-mia7 bian2 si2.  14). Nng7-lang5 in3 i kong2, Li2 na7 bo5 lau7-siat goan2 chit e5 su7, goan2 kam-goan7 eng7 goan2 e5 si*3-mia7 thoe3 lin2,  kau3 Ia5-ho5-hoa chiong chit e5 toe7 siu*2-su3 goan2 e5 si5,  goan2 beh eng7 chu5-ai3 seng5-sit8 khoan2-thai7 li2.  15). Tui3 an2-ni i eng7 soh tui3 thang-a2 ka7 in tui7--loh8-khi3;  in-ui7 i e5 chhu3 khi2 ti7 sia*5-chhiu*5, i ia7 khia7-khi2 ti7 chhiu*5-teng2.  16). I tui3 in kong2, Lin2 tioh8 chiu*7-khi3 soa*--nih, kia*-liau2 tui-jip e5 lang5 tu2-tioh8 lin2;  tioh8 ti7-hia bih sa*-jit8, theng3-hau7 tui-jip e5 lang5 to3--lai5;  jian5-au7 chiah thang kia*5 lin2 e5 loo7.  17). Nng7-lang5 tui3 i kong2, Li2 kah goan2 soo2 chiu3-choa7 e5, goan2 tek-khak bo5 ui7-tioh8 hit-e5 lai5 hoan7-choe7;  18). goan2 na7 kau3 chit soo2-chai7 e5 si5, li2 tioh8 chiong chit-tiau5 chu-ang5 e5 soh pak8 ti7 tui7 goan2 loh8-khi3 e5 thang-a2--nih; ia7 tioh8 chu7-chip8 li2 e5 lau7-pe7, lau7-bu2, hia*-ti7, kap li2 e5 lau7-pe7 choan5-ke long2 tiam3 li2 e5 chhu3-lai7;  19). ki*3-na7 chhut li2 e5 ke e5 mng5 khi3 koe-loo7--e5, i e5 si2 si7 chu7-chhu2-e5, bo5 goan2 e5 choe7;  ki*3-na7 kap li2 ti7 chhu3-lai7-e5, na7 u7 lang5 he7-chhiu2 hai7 i, chiu7 i e5 si2 si7 goan2 e5 choe7;  20). chong2-si7 li2 na7 lau7-siat goan2 chit e5 su7, chiu7 li2 soo2 kah goan2 chiu3-choa7-e5, kap goan2 bo5 kan-siap8.  21). I kong2, Thang chiau3 lin2 e5 oe7 lai5 kia*5.  Tui3 an2-ni i chhe in khi3; in chiu7 khi3; i eng7 chu-ang5 e5 soh pak8 ti7 thang-a2.  22). Nng7-lang5 khi3 kau3 soa*--nih, tiam3 hia sa*-jit8, theng3-hau7 tui-jip e5 lang5 to3--khi3, tui-jip e5 lang5 ian5-loo7 chhe7 in, ia7 chhe7-bo5-tioh8.  23). Nng7-lang5 chiu7 loh8-soa* to3--lai5, ke3 ho5 kau3 Lun3 e5 kia*2 Iok-su-a hia; tui3 i kong2-khi2 in soo2 tu2-tioh8 it-chhe3 e5 su7.  24). Koh tui3 Iok-su-a kong2, Ia5-ho5-hoa ko2-jian5 eng7 hit e5 choan5-toe7 kau ti7 lan2 e5 chhiu2; hit soo2-chai7 it-chhe3 khia7-khi2 e5 peh-si*3, ti7 lan2 e5 bin7-cheng5 long2 sit-ta*2.

[3]	Thi*-kng Iok-su-a thau3-cha2 khi2-lai5, kap I2-sek-liat8 cheng3 lang5 long2 li7-khui Sip8-teng5, lai5 kau3 Iok-tan3; iau2-be7 ke3-khi3, chiu7 hioh ti7-hia, theng3-hau7 ke3-ho5.  2). Ke3 sa*-jit8, koa*-tiu*2 pian3-kia*5 ia*5-tiong;  3). beng7-leng7 peh-si*3 kong2, Lin2 khoa*3-ki*3 Ia5-ho5-hoa lin2 Siong7-te3 e5 iok-kui7, koh khoa*3-ki*3 che3-si Li7-bi7 lang5 kng i e5 si5, tioh8 li7-khui lin2 e5 soo2-chai7, lai5 te3 in e5 au7-bin7.  4). Chong2-si7 lin2 kap iok-kui7 sa*-li7, iok-liok8 tioh8 niu5 nng7-chheng tiu2 e5 hng7; m7-thang pek-kun7 i, hoo7 lin2 chai soo2 tioh8 kia*5 e5 loo7; in-ui7 lin2 peng5-si5 m7-bat kia*5 chit tiau5 loo7.  5). Iok-su-a tui3 peh-si*3 kong2, Lin2 tioh8 ka-ki7 seng3-kiat, in-ui7 bin5-a2-jit8 Ia5-ho5-hoa beh ti7 lin2 tiong-kan kia*5 ki5-su7.  6). Iok-su-a koh hoan-hu3 che3-si kong2, Lin2 kng iok-kui7 khi2-lai5, ti7 peh-si*3 e5 thau5-cheng5 kia*5; in chiu7 kng iok-kui7 khi2-lai5, kia*5 ti7 peh-si*3 e5 thau5-cheng5.
	7). Ia5-ho5-hoa tui3 Iok-su-a kong2, Tui3 kin-a2-jit8 khi2,  Goa2 beh hoo7 li2 ti7 I2-sek-liat8 cheng3-lang5 e5 bak8-chiu-cheng5 choe3-toa7, hoo7 in chai Goa2 kap li2 ti7-teh, chhin-chhiu*7 cheng5 kap Moo5-se ti7-teh chit8-iu*7.  8). Li2 tioh8 hoan-hu3 kng iok-kui7 e5 che3-si kong2, Lin2 kau3 Iok-tan3 chui2-pi* e5 si5, tioh8 theng5-kha ti7 Iok-tan3.  9). Iok-su-a tui3 I2-sek-liat8 lang5 kong2, Lin2 kun7-cheng5 lai5, thia* Ia5-ho5-hoa lin2 Siong7-te3 e5 oe7.  10). Iok-su-a koh kong2, Tui3 an2-ni lin2 thang chai oah8 e5 Siong7-te3 ti7 lin2 tiong-kan, beh ti7 lin2 e5 thau5-cheng5 koa*2-tiok8 Ka-lam5 lang5, Hek lang5, Hi-bi7 lang5, Pi2-li7-se2 lang5, Kek-ka-sat lang5, A-moo5-li7 lang5, Ia5-poo3-su lang5.  11). Khoa*3 ah, phoo2-thi*-e7 e5 Chu2-chai*2 e5 iok-kui7 beh ti7 lin2 e5 thau5-cheng5 ke3-khi3, jip8 Iok-tan3.  12). Lin2 ta* tioh8 tui3 I2-sek-liat8 chi-phai3-tiong keng2 chap8-ji7 lang5, mui2 chi-phai3 chit8 e5 lang5;  13). kau3 kng phoo2-thi*-e7 e5 Chu2 Ia5-ho5-hoa e5 iok-kui7 e5 che3-si, in e5 kha khia7 ti7 Iok-tan3 ho5 e5 chui2, Iok-tan3 ho5 e5 chui2, chiu7-si7 tui3 teng2-bin7 lau5--loh8-lai5 e5 chui2, beh chiat8-tng7, khia7--khi2-lai5 kui-tui.  14). Peh-si*3 li7-khui poo3-pi*5, beh ke3 Iok-tan3 e5 si5, che3-si chiu7 kng iok-kui7 ti7 peh-si*3 e5 thau5-cheng5.  15). Ti7 siu-seng5 e5 si5, Iok-tan3 e5 chui2 siong5-siong5 poa*5-ke3 i e5 hoa*7.  Kng iok-kui7-e5 kau3 Iok-tan3, kng iok-kui7 e5 che3-si,  16). kha chit8-e7 un3-tioh8 chui2, hit-e5 tui3 teng2-bin7 lau5--loh8-lai5 e5 chui2, chiu7 khia7--khi2-lai5 kui-tui, sa*-li7 chin-hng7, ti7 Sat-lah8-tan3 pi*-thau5 e5 A-tong sia*5;  hit e5 lau5 ti7 A-lah8-pa hai2, chiu7-si7 Iam5-hai2, hiah e5 chui2 choan5-jian5 chiat8-tng7; peh-si*3 chiu7 ti7 Ia5-li7-ko e5 tui3-bin7 ke3--khi3.  17). Kng Ia5-ho5-hoa iok-kui7 e5 che3-si ti7 Iok-tan3 e5 ta-toe7 tia*7-tia*7 khia7-teh;  I2-sek-liat8 cheng3-lang5 long2 tui3 ta-toe7 ke3--khi3, tit8-kau3 peh-si*3 it-chin7 ke3 Iok-tan3.

[4]	Peh-si*3 i2-keng it-chin7 ke3 Iok-tan3, Ia5-ho5-hoa chiu7 hoan-hu3 Iok-su-a kong2,  2). Tioh8 tui3 peh-si*3-tiong keng2 chap8-ji7 lang5, mui2 chi-phai3 chit8-lang5;  3). beng7-leng7 in kong2, Lin2 tui3 hia, tui3 Iok-tan3 ho5-tiong, che3-si7 e5 kha tia*7-tia*7 khia7 e5 soo2-chai7, chhu2 chap8-ji7 te3 chioh8, toa3 i kap lin2 ke3-khi3, he7 ti7 lin2 kim-mi5 beh hioh e5 soo2-chai7.  4). Iok-su-a chiu7 chiau3 i tui3 I2-sek-liat8 lang5 tiong soo2 pi7-pan7 e5 hi2 chap8-ji7 lang5, mui2 chi-phai3 chit8-lang5, long2 kio3 in lai5.  5). Iok-su-a chiu7 ka7 in kong2, Lin2 ke3--khi3 ti7 Ia5-ho5-hoa lin2 Siong7-te3 iok-kui7 e5 thau5-cheng5, kau3 Iok-tan3 ho5-tiong, chiau3 I2-sek-liat8 lang5 chi-phai3 e5 siau3-giah8, tak8-lang5 chhu2 chit8 te3 chioh8-thau5 gia5 ti7 keng-thau5--nih;  6). thang eng7 chit-e5 ti7 lin2 tiong-kan choe3 cheng3-ku3;  jit8-au7 lin2 e5 kia*2-sun mng7 lin2 kong2, Chiah e5 chioh8-thau5, tui3 ti7 lin2 sim2-mih8 i3-su3?  7). lin2 chiu7 tui3 in kong2, Si7 in-ui7 cheng5 Iok-tan3 e5 chui2, ti7 Ia5-ho5-hoa e5 iok-kui7 cheng5 chiat8-tng7; iok-kui7 ke3 Iok-tan3 e5 si5, Iok-tan3 e5 chui2 chiat8-tng7, chiah e5 chioh8 beh choe3 I2-sek-liat8 lang5 eng2-oan2 e5 ki3-liam7.
	8). I2-sek-liat8 lang5 chiau3 Iok-su-a soo2 beng7-leng7--e5 lai5 kia*5; chiau3 I2-sek-liat8 lang5 chi-phai3 e5 siau3-giah8, tui3 Iok-tan3 ho5-tiong chhu2 chap8-ji7 te3 chioh8, long2 chiau3 Ia5-ho5-hoa tui3 Iok-su-a soo2 kong2--e5; in chiu7 soa3 toa3 in ke3-khi3, kau3 in hioh-khun3 e5 soo2-chai7, chiu7 he7 ti7-hia.  9). Iok-su-a leng7-goa7 eng7 chap8-ji7 te3 chioh8, khia7 ti7 Iok-tan3 ho5-tiong, ti7 kng iok-kui7 e5 che3-si kha khia7--teh e5 soo2-chai7; kau3 kin-a2-jit8 hiah e5 chioh8 iau2-ku2 ti7-hia.  10). Kng iok-kui7 e5 che3-si khia7 ti7 Iok-tan3 ho5-tiong, theng3-hau7 Ia5-ho5-hoa beng7-leng7 Iok-su-a tui3 peh-si*3 kong2 e5 su7 choe3 beng5-pek8, si7 chiau3 Moo5-se soo2 beng7-leng7 Iok-su-a it-chhe3 e5 oe7, peh-si*3 chiu7 kin2-kin2 ke3-khi3.  11). Cheng3 peh-si*3 it-chin7 ke3-khi3, Ia5-ho5-hoa e5 iok-kui7 kap che3-si chiu7 ti7 peh-si*3 e5 bin7-cheng5 ke3-khi3.  12). Liu5-pian7 lang5, Ka-tek lang5, Ma2-na2-se poa*3-chi-phai3 e5 lang5, long2 chiau3 Moo5-se soo2 tui3 in kong2 e5, toa3 kun-khi3 ti7 I2-sek-liat8 lang5 e5 thau5-cheng5 ke3-khi3;  13). iok-liok8 u7 si3-ban7 lang5, long2 pi7-pan7 kau-chian3, ti7 Ia5-ho5-hoa e5 bin7-cheng5 ke3-khi3, kau3 Ia5-li7-ko e5 pi*5-iu*5, pian7-pian7 beh kau-chian3.  14). Tng hit-jit8 Ia5-ho5-hoa hoo7 Iok-su-a ti7 I2-sek-liat8 cheng3-lang5 e5 bak8-chiu-cheng5 choe3-toa7;  ti7 i it-seng e5 jit8, peh-si*3 keng3-ui3 i, chhin-chhiu*7 cha2-cheng5 keng3-ui3 Moo5-se chit8-iu*7.
	15). Ia5-ho5-hoa hoan-hu3 Iok-su-a kong2,  16). Li2 beng7-leng7 kng hoat-kui7 e5 che3-si, tui3 Iok-tan3 ho5 chiu*7--lai5.  17). Iok-su-a chiu7 beng7-leng7 che3-si kong2, Lin2 tui3 Iok-tan3 ho5 chiu*7-lai5.  18). Kng Ia5-ho5-hoa iok-kui7 e5 che3-si tui3 Iok-tan3 ho5 chiu*7-lai5;  che3-si e5 kha-chiu*2 tu2-tu2 hoah8-chiu*7 ta-toe7 e5 si5, Iok-tan3 ho5 e5 chui2 chiu7 lau5 kau3 goan5-ui7;  chiau3-ku7 tiong3-moa2 siang-peng5 e5 hoa*7.  19). Chia*-geh8 chhoe-chap8 jit8, peh-si*3 tui3 Iok-tan3 chiu*7--lai5, chiu7 an-ia*5 ti7 Kiat-kah, ti7 Ia5-li7-ko tang--si3 e5 kai3.  20). In tui3 Iok-tan3 soo2 chhu2 hi2 chap8-ji7 te3 chioh8, Iok-su-a chiu7 khia7 i ti7 Kiat-kah;  21). chiu7 tui3 I2-sek-liat8 lang5 kong2,  Jit8-au7 lin2 e5 kia*2-sun mng7 in e5 lau-pe7 kong2,  22). Chiah e5 chioh8 sim2-mih8 i3-su3?  hit-si5 chiu7 tioh8 po3 lin2 e5 kia*2 chai, kong2, I2-sek-liat8 lang5 bat kia*5 ta-toe7, ke3 chit e5 Iok-tan3 ho5.  23). In-ui7 Ia5-ho5-hoa lin2 e5 Siong7-te3 ti7 lin2 e5 thau5-cheng5 hoo7 Iok-tan3 e5 chui2 ta--khi3, theng3-hau7 lin2 ke3--lai5, chhin-chhiu*7 Ia5-ho5-hoa lin2 Siong7-te3 cheng5 ti7 Ang5-hai2 soo2 choe3 chit8-iu*7, chiu7-si7 hoo7 i ti7 lan2 e5 thau5-cheng5 ta--khi3, theng3-hau7 lan2 ke3-lai5;  24). beh hoo7 toe7-chiu*7 ban7 peh-si*3 long2 chai Ia5-ho5-hoa e5 chhiu2 u7 toa7 leng5-lek8; ia7 beh hoo7 lin2 eng2-oan2 keng3-ui3 Ia5-ho5-hoa lin2 e5 Siong7-te3.

[5]	Iok-tan3 ho5 sai--si3 e5 A-moo5-li7 lang5 chiah e5 ong5, kap oa2-hai2 e5 Ka-lam5 lang5 chiah e5 ong5, thia*-ki*3 Ia5-ho5-hoa ti7 I2-sek-liat8 lang5 e5 bin7-cheng5 hoo7 Iok-tan3 e5 chui2 ta--khi3, theng3-hau7 lan2 ke3--khi3;  in e5 sim in-ui7 I2-sek-liat8 lang5 e5 ian5-koo3 chiu7 sit-ta*2, sin5 put-hu7-the2.
	2). Hit-si5 Ia5-ho5-hoa tui3 Iok-su-a kong2, Li2 tioh8 chhong3 he2-chioh8 to, te7-ji7 pai2 ka7 I2-sek-liat8 lang5 kia*5 kat-le2.  3). Iok-su-a chiu7 chhong3 he2-chioh8 to, ti7 tu5-khi3-phe5 soa* hia, ka7 I2-sek-liat8 lang5 kia*5 kat-le2.  4). Iok-su-a ka7 in kia*5 kat-le2 e5 ian5-koo3, si7 in-ui7 tui3 Ai-kip8 chhut-lai5 e5 cheng3 peh-si*3, ki*3 oe7 kau-chian3 e5 ta-poo-teng, chhut Ai-kip8 i2-au7 ti7 loo7--nih si2 ti7 khong3-ia2.  5). In-ui7 chhut-lai5 e5 cheng3 peh-si*3 long2 siu7 kat-le2; tok8-tok8 chhut Ai-kip8 i2-au7 ti7 khong3-ia2 e5 loo7--nih soo2 si* e5 cheng3 peh-si*3, long2 bo5 siu7 kat-le2.  6). I2-sek-liat8 lang5 ti7 khong3-ia2 kia*5 si3-chap8 ni5,  kau3 cheng3 peh-si*3, chiu7-si7 chhut Ai-kip8 e5 chian3-su7, it-chin7 siau-biat8; in-ui7 in bo5 thia*-than3 Ia5-ho5-hoa e5 oe7, Ia5-ho5-hoa bat tui3 in chiu3-choa7, m7-hoo7 in khoa*3-ki*3 Ia5-ho5-hoa tui3 in liat8-choo2 soo2 chiu3-choa7 beh siu*2-su3 lan2 e5 toe7, chiu7-si7 lau5 lin kap bit8 e5 toe7.  7). In e5 kia*2-sun, chiu7-si7 I soo2 heng-khi2 lai5 soa3-chiap in e5, long2 bo5 siu7 kat-le2, in-ui7 in ti7 loo7--nih bo5 ka7 in kia*5 kat-le2;  Iok-su-a chiah ka7 in kia*5.
	8). Peh-si*3 long2 siu7 kat-le2 beng5-pek8, chiu7 tiam3 ti7 ia*5-lai7 ka-ki7 e5 soo2-chai7, theng3-hau7 ho2.  9). Ia5-ho5-hoa tui3 Iok-su-a kong2, Goa2 kin-a2-jit8 chiong Ai-kip8 e5 leng5-jiok8 i5-soa2 li7-khui lin2;  tui3 an2-ni hit soo2-chai7 mia5 kio3 Kiat-kah, tit8-kau3 kin-a2-jit8.
	10). Hit-si5 I2-sek-liat8 lang5 chat-ia*5 ti7 Kiat-kah; hit-geh8 chap8-si3 e5-hng, ti7 Ia5-li7-ko e5 pi*5-iu*5 siu2 poa*5-ke3-choeh.  11). Poa*5-ke3-choeh e5 keh-jit8 in chiu7 chiah8 hit soo2-chai7 soo2 chhut e5, tu2-tu2 hit-jit8 chiah8 bo5-ka*3-pia*2 kap hang e5 ngoo2-kok;  12). in chiah8 hit soo2-chai7 soo2 chhut e5, keh-jit8 ma2-na2 chiu7 theng5-hioh;  I2-sek-liat8 lang5 ia7 bo5 koh u7 ma2-na2;  hit-ni5 in chiu7 chiah8 Ka-lam5 toe7 e5 thoo2-san2.
	13). Iok-su-a oa2-kun7 Ia5-li7-ko e5 si5 kiah8-bak8 khoa*3, khoa*3-ki*3 u7 chit8-lang5 chhiu2 puih8-to, khia7 ti7 i e5 tui3-bin7;  Iok-su-a kun7-oa2 i, mng7 i kong2, Li2 si7 ui7 goan2 e5, a2-si7 ui7 goan2 e5 tui3-tek8 ah?  14). I in3 kong2, Bo5, goa2 lai5 si7 choe3 Ia5-ho5-hoa e5 kun-tiu*2.  Iok-su-a chiu7 phak ti7 toe7--nih pai3 i, kong2, Goa2 e5 Chu2 beng7-leng7 loo5-pok8 sim2-mih8?  15). Ia5-ho5-hoa e5 kun-tiu*2 tui3 Iok-su-a kong2, Thng3 li2 kha--nih e5 oe5, in-ui7 li2 soo2 khia7 e5 soo2-chai7 si7 seng3 e5;  Iok-su-a chiu7 chiau3 an2-ni kia*5.

[6]	 (Ia5-li7-ko e5 sia*5-mng5, in-ui7 I2-sek-liat8 lang5 e5 ian5-koo3, chiu7 koai* tiau5-tiau5, bo5 lang5 chhut, ia7 bo5 lang5 jip8.)  2). Ia5-ho5-hoa ka7 Iok-su-a kong2, Khoa*3 ah, Goa2 u7 chiong Ia5-li7-ko kap i e5 ong5, kap i toa7-lat8 e5 iong2-su7, long2 kau ti7 li2 e5 chhiu2.  3). Lin2 it-chhe3 e5 chian3-su7 tioh8 ui5-seh8 chit e5 sia*5 chit8-pai2;  lak8-jit8 long2 tioh8 an2-ni kia*5;  4). chhit e5 che3-si tioh8 kiah8 chhit ki iu*5-kak e5 ho7-tang5 kia*5 ti7 iok-kui7 e5 thau5-cheng5, kau3 te7-chhit jit8 lin2 tioh8 seh8-sia*5 chhit-pai2, che3-si ia7 tioh8 pun5 ho7-tang5;  5). in pun5-kak e5 sia* thoa-tng5, lin2 thia*-ki*3 ho7-tang5 e5 sia*, cheng3 peh-si*3 tioh8 toa7-sia* hoah, sia*5-chhiu*5 chiu7 beh to2 pi*5-pi*5, tak8-lang5 long2 tioh8 tit8-tit8 chin3-cheng5 khi3.  6). Lun3 e5 kia*2 Iok-su-a kio3 che3-si lai5, ka7 in kong2, Lin2 tioh8 kng iok-kui7, che3-si chhit-lang5 kiah8 chhit ki iu*5-kak e5 ho7-tang5 ti7 Ia5-ho5-hoa e5 kui7-cheng5.  7). Koh ka7 peh-si*3 kong2, Lin2 tioh8 chin3-cheng5 khi3 seh8-sia*5, toa3 kun-khi3-e5 tioh8 kia*5 ti7 Ia5-ho5-hoa e5 kui7-cheng5.
	8). Iok-su-a tui3 peh-si*3 kong2 soah, chhit e5 che3-si kiah8 chhit ki iu*5-kak e5 ho7-tang5, kia*5 ti7 Ia5-ho5-hoa e5 bin7-cheng5, pun5 ho7-tang5, Ia5-ho5-hoa e5 iok-kui7 te3 ti7 in e5 au7-bin7;  9).  toa3 kun-khi3-e5 kia*5 ti7 pun5 ho7-tang5 e5 che3-si e5 thau5-cheng5, au7-tui7 te3 iok-kui7 kia*5;  che3-si na2-kia*5 na2-pun5 ho7-tang5.  10). Iok-su-a beng7-leng7 peh-si*3 kong2, Lin2 m7-thang hoah, m7-thang hoo7 lang5 thia*-ki*3 lin2 e5 sia*, lian5 chit8-ku3 ia7 m7-thang chhut-chhui3, theng3-hau7 goa2 hoan-hu3 lin2 hoah e5 jit8, hit-si5 chiah thang hoah.  11). Tui3 an2-ni, i hoo7 Ia5-ho5-hoa e5 iok-kui7 ui5-sia*5, seh8 chit8-pai2; in chiu7 to3-lai5 ia*5-poa*5, hioh ti7 ia*5-lai7.
	12). Thi*-kng Iok-su-a cha2-cha2 khi2-lai5, che3-si ia7 kng Ia5-ho5-hoa e5 iok-kui7.  13). Kiah8 chhit ki iu*5-kak e5 ho7-tang5 e5 chhit e5 che3-si, ti7 Ia5-ho5-hoa e5 kui7-cheng5 tit8-tit8 kia*5, pun5 ho7-tang5;  toa3 kun-khi3-e5 ti7 in e5 thau5-cheng5 kia*5; au7-tui7 te3 Ia5-ho5-hoa e5 iok-kui7 kia*5, che3-si na2-kia*5 na2-pun5 ho7-tang5;  14). te7-ji7 jit8 in seh8-sia*5 chit8-pai2; chiu7 to3-lai5 ia*5-poa*5; lak8-jit8 long2 si7 an2-ni kia*5.
	15). Te7-chhit jit8 phah-phu2-kng e5 si5, in cha2-cha2 khi2-lai5, chiau3 an2-ni seh8-sia*5 chhit-pai2;  chi2-u7 chit-jit8 seh8-sia*5 chhiut-pai2.  16). Kau3 te7-chhit pai2, che3-si pun5 ho7-tang5 e5 si5, Iok-su-a ka7 peh-si*3 kong2, Tioh8 hoah ah, in-ui7 Ia5-ho5-hoa eng7 sia*5 kau hoo7 lin2 lah.  17). Chit e5 sia*5 kap ki5-tiong it-chhe3 soo2-u7-e5, long2 tioh8 hun-piat kui hoo7 Ia5-ho5-hoa; chi2-u7 chhiong-ki Lat-hap8, i2-kip8 it-chhe3 kap i ti7 chhu3-lai7-e5, thang oah8-teh; in-ui7 i u7 khng3-bat8 lan2 soo2 chhe e5 su3-chia2.  18). Lin2 ti7 eng-kai biat8 e5 mih8 tioh8 ka-ki7 kin2-sin7, kia*-liau2 lin2 theh8 eng-kai biat8 e5 mih8, ti3-kau3 ka-ki7 ia7 choe3 eng-kai biat8-e5;  koh lian5-lui7 I2-sek-liat8 choan5-ia*5 ia7 choe3 eng-kai biat8-e5, lai5 hai7-tioh8 i.  19). Chi2-u7 kim, gun5, kap tang5 thih e5 khi3-ku7, long2 tioh8 hun-piat kui hoo7 Ia5-ho5-hoa, siu-jip8 Ia5-ho5-hoa e5 hu2-khoo3.  20). Peh-si*3 chiu7 hoah, che3-si ia7 pun5 ho7-tang5; peh-si*3 thia*-ki*3 ho7-tang5 e5 sia*, chiu7 toa7-sia* hoah, sia*5-chhiu*5 chiu7 to2 kau3 pi*5-pi*5, peh-si*3 chiu7 chin3-cheng5 jip8 sia*5, tak8-lang5 tit8-tit8 khi3; tui3 an2-ni chhu2 hit e5 sia*5.  21). Koh chiong sia*5-lai7 soo2-u7-e5, bo5-lun7 lam5-lu2 lo2-iu3, gu5, iu*5, kap lu5, long2 eng7 to it-chin7 biat8 i.
	22). Iok-su-a ka7 cheng-tham3 hit e5 toe7 hi2 nng7 lang5 kong2, Lin2 jip8-khi3 hit e5 chhiong-ki e5 chhu3, chiau3 lin2 tui3 i soo2 chiu3-choa7-e5, chhoa7 hit e5 hu7-jin5-lang5 kap it-chhe3 siok8 ti7 i-e5 long2 tui3-hia chhut-lai5.  23). Hiah e5 choe3 cheng-tham3 e5 siau3-lian5 lang5 chiu7 jip8-khi3, chhoa7 Lat-hap8 kap i e5 lau7-pe7, lau7-bu2, hia*-ti7, i2-kip8 it-chhe3 siok8 ti7 i-e5 chhut-lai5, ia7 chhoa7 i e5 chhin-chhek chhut-lai5, hoo7 in toa3 ti7 I2-sek-liat8 e5 ia*5-goa7.  24). In chiu7 eng7 he2 sio hit e5 sia*5 kap ki5-tiong it-chhe3 soo2-u7-e5;  tok8-tok8 kim, gun5, kap tang5 thih e5 khi3-ku7, long2 he7 ti7 Ia5-ho5-hoa chhu3-lai7 e5 hu2-khoo3.  25). Iok-su-a chiu7 po2-choan5 chhiong-ki Lat-hap8, kap i lau7-pe7 e5 ke-koan3, kap it-chhe3 siok8 ti7 i-e5 e5 oah8-mia5;  in-ui7 i u7 khng3-bat8 Iok-su-a soo2 chhe thau-khoa*3 Ia5-li7-ko e5 su3-chia2; i chiu7 tiam3 ti7 I2-sek-liat8 tiong, kau3 kin-a2-jit8.  26). Tng-si5 Iok-su-a tui3 cheng3-lang5 chiu3-choa7 kong2, Ki*3-na7 khi2-lai5 khi2-cho7 chit e5 Ia5-li7-ko sia*5 e5, tioh8 ti7 Ia5-ho5-hoa e5 bin7-cheng5 siu7 chiu3-choo2;  i he7 toe7-ki e5 si5, beh si2 toa7-kia*2, he7-mng5 e5 si5 beh si2 soah-be2-kia*2.  27). Ia5-ho5-hoa kap Iok-su-a sa*-kap ti7-teh, i e5 mia5-sia* moa2-moa2 ti7 hit soo2-chai7.

[7]	Chong2-si7 I2-sek-liat8 lang5 ti7 eng-kai hian3 e5 mih8 u7 hoan7-choe7;  in-ui7 Iu5-tai7 e5 chi-phai3-tiong, Sia7-lah8 e5 cheng-sun, Sat-ti2 e5 sun, Ka-bi2 e5 kia*2, A-kan theh8 eng-kai hian3 e5 mih8;  Ia5-ho5-hoa chiu7 siu7-khi3 I2-sek-liat8 lang5.
	2). Iok-su-a tui3 Ia5-li7-ko chhe lang5 khi3 Pek-tek8-li7 tang--si3, oa2-kun7 Pek-a-bun5 e5 Ai sia*5, hoan-hu3 in kong2, Lin2 chiu*7-khi3 thau-khoa*3 hit e5 toe7; in chiu7 chiu*7-khi3 thau-khoa*3 Ai e5 sia*5.  3). In to3-lai5 kau3 Iok-su-a hia, ka7 i kong2, M7-bian2 hoo7 cheng3 peh-si*3 chiu*7-khi3; tai7-iok nng7-sa* chheng lang5 chiu*7--khi3 phah Ai sia*5, chiu7 ho2;  m7-bian2 lo5-tong7 cheng3 peh-si*3 khi3 kau3 hia;  in-ui7 hia e5 lang5 chio2-chio2.  4). Tui3 an2-ni peh-si*3-tiong iok-liok8 sa*-chheng lang5 chiu*7--khi3 hia; keng2-jian5 ti7 Ai sia*5 e5 lang5 e5 bin7-cheng5 to5-chau2.  5). Ai sia*5 e5 lang5 thai5-si2 in iok-liok8 sa*-chap8-lak8 lang5; in tui3 sia*5-mng5-cheng5 tui-koa*2 in, kau3 Si7-pa-lim5 ti7 in loh8-ke7 e5 soo2-chai7 phah-si2 in;  cheng3 peh-si*3 chiu7 sit-ta*2, loan2-jiok8 chhin-chhiu*7 chui2.
	6). Iok-su-a chiu7 thiah-lih8 sa*; i kap I2-sek-liat8 e5 tiu*2-lo2, ti7 Ia5-ho5-hoa e5 kui7-cheng5, phak ti7 thoo5-kha, kau3 e5-hng, ia7 eng7 tin5-ai sam2 ti7 thau5-khak.  7). Iok-su-a kong2, Ai--ah, Chu2 Ia5-ho5-hoa ah, Li2 sia*2-su7 chhoa7 chiah e5 peh-si*3 ke3 chit e5 Iok-tan3, chiong goan2 kau ti7 A-moo5-li7 lang5 e5 chhiu2, hoo7 goan2 biat8-bo5 ah?  Kho2-sioh goan2 bo5 liah8 tiam3 ti7 Iok-tan3 hit-peng5 choe3 kau3-giah8.  8). Chu2 ah, I2-sek-liat8 lang5 i2-keng ti7 tui3-tek8 e5 bin7-cheng5 oat8-tng2-sin chau2, goa2 iau2-u7 sim2-mih8 thang kong2 ah?  9). In-ui7 Ka-lam5 lang5 kap chit soo2-chai7 it-chhe3 khia7-khi2 e5 peh-si*3 thia*-ki*3, chiu7 beh ui5-khun3 goan2, tu5-biat8 goan2 e5 mia5 ti7 toe7-chiu*7; hit-si5 Li2 ui7-tioh8 Li2 e5 toa7-mia5 beh chai*2-iu*7 ah?
	10). Ia5-ho5-hoa ka7 Iok-su-a kong2, Khi2-lai5, li2 sia*2-su7 an2-ni phak ti7 toe7--nih ah?  11). I2-sek-liat8 hoan7-choe7, ui5-poe7 Goa2 soo2 beng7-leng7 in e5 iok, chhu2 eng-kai hian3 e5 mih8, ia7 thau-theh8, ia7 kia*5 khui2-cha3, khng3 ti7 in e5 ke-khi3-tiong.  12). In-ui7 an2-ni I2-sek-liat8 lang5 ti7 tui3-tek8 e5 bin7-cheng5 khia7-boe7-tiau5; in ti7 tui3-tek8 e5 bin7-cheng5 oat8-tng2-sin chau2, si7 in-ui7 in chia*5-choe3 siu7 chiu3-choo2;  lin2 na7 bo5 chiong eng-kai hian3 e5 mih8, tui3 lin2 tiong-kan tu5--khi3, Goa2 chiu7 bo5 koh kap lin2 sa*-kap ti7-teh.  13). Li2 khi2-lai5, hoo7 peh-si*3 chheng-khi3, ka7 in kong2, Lin2 tioh8 ka-ki7 chheng-khi3 pi7-pan7 bin5-a2-jit8;  in-ui7 Ia5-ho5-hoa I2-sek-liat8 e5 Siong7-te3 an2-ni kong2, I2-sek-liat8 ah, lin2 iau2-be7 kau-chhut hit e5 mih8, chiu7 ti7 tui3-tek8 e5 bin7-cheng5 lin2 beh khia7-boe7-tiau5.  14). Bin5-a2-cha2-khi2 lin2 tioh8 chiau3 lin2 e5 chi-phai3 kun7-cheng5 lai5;  Ia5-ho5-hoa soo2 chhu2 e5 chi-phai3, tioh8 chiau3 chong-chok8 kun7-cheng5 lai5; Ia5-ho5-hoa soo2 chhu2 e5 chong-chok8, tioh8 chiau3 ke-koan3 kun7-cheng5 lai5;  Ia5-ho5-hoa soo2 chhu2 e5 ke-koan3, tioh8 chiau3 jin5-teng, chit8-e5 chit8-e5 kun7-cheng5 lai5.  15). Siu7 chhu2-tioh8 e5 lang5, u7 eng-kai hian3 e5 mih8 ti7 i hia, i kap i soo2-u7-e5, tioh8 siu7 he2 sio; in-ui7 i u7 poe7 Ia5-ho5-hoa e5 iok, koh in-ui7 i ti7 I2-sek-liat8 tiong u7 kia*5 gong7-gong7 e5 su7.
	16). Thi*-kng, Iok-su-a cha2-cha2 khi2-lai5, hoo7 I2-sek-liat8 lang5 chiau3 chi-phai3 kun7-cheng5 lai5; chhu2-tioh8-e5 si7 Iu5-tai7 chi-phai3;  17). hoo7 Iu5-tai7 e5 chong-chok8 kun7-cheng5-lai5, chiu7 chhu2-tioh8 Sia7-lah8 e5 chong-chok8;  hoo7 Sia7-lah8 chong-chok8 e5 jin5-teng chit8-e5 chit8-e5 kun7-cheng5 lai5, chiu7 chhu2-tioh8 Sat-ti2;  hoo7 i e5 ke chiau3 jin5-teng chit8-e5 chit8-e5 kun7-cheng5 lai5, chiu7 chhu2-tioh8 Iu5-tai7 chi-phai3 e5 lang5 sia7-lah8 e5 cheng-sun, Sat-ti2 e5 sun, Ka-bi2 e5 kia*2 A-kan.  19). Iok-su-a tui3 A-kan kong2, Goa2 e5 kia*2, goa2 khng3 li2 tioh8 kui eng5-kng Ia5-ho5-hoa I2-sek-liat8 e5 Siong7-te3, ti7 I e5 bin7-cheng5 jin7-choe7, chiong li2 soo2 choe3 e5 su7 ka7 goa2 kong2, m7-thang tui3 goa2 un2-moa5.  20). A-kan in3 Iok-su-a kong2,  Goa2 sit8-chai7 tek-choe7 Ia5-ho5-hoa I2-sek-liat8 e5 Siong7-te3; goa2 soo2 choe3 e5 su7 si7 an2-ni, an2-ni;  21). goa2 ti7 soo2 chhiu*2 e5 chai5-but8-tiong khoa*3-ki*3 chit8-nia2 Si7-na2 e5 sui2-sa*, gun5 nng7-pah sia3-khek-lek8, kim chit8-tia*7, tang7 goo7-chap8 sia3-khek-lek8, goa2 tham chiah e5 mih8, chiu7 theh8 i, ta* tai5 ti7 goa2 e5 poo3-pi*5-lai7 e5 thoo5-kha-e7, gun5 ti7 i e5 e7-toe2.  22). Iok-su-a chiu7 chhe lang5 khi3, in chiu7 khi3, kau3 i e5 poo3-pi*5; khoa*3 ah, hit e5 mih8 ko2-jian5 khng3 ti7 i e5 poo3-pi*5-lai7, gun5 ti7 e7-toe2.  23). In chiu7 tui3 poo3-pi*5-lai7 theh8--chhut-lai5, toa3 kau3 Iok-su-a kap I2-sek-liat8 cheng3-lang5 hia, he7 ti7 Ia5-ho5-hoa e5 bin7-cheng5.  24). Iok-su-a kap I2-sek-liat8 cheng3-lang5, chiong Sia7-lah8 e5 cheng-sun A-kan, kap hit e5 gun5, hit kia*7 sa*, hit tia*7 kim, kap i e5 kia*2, cha-boo2-kia*2, gu5, lu5, iu*5, poo3-pi*5, i2-kip8 i it-chhe3 soo2-u7-e5, long2 toa3 kau3 A-kat e5 soa*-kok.  25). Iok-su-a kong2, Li2 sia*2-su7 hai7 goan2?  kin-a2-jit8 Ia5-ho5-hoa ia7 beh hai7 li2.  Tui3 an2-ni I2-sek-liat8 cheng3-lang5 eng7 chioh8-thau5 tim3-si2 i;  eng7 he2 sio in, chiong chioh8-thau5 tim3 in.  26). Cheng3-lang5 ti7 i e5 teng2-bin7 thiap8 chit8 toa7-tui e5 chioh8, kau3 ti7 kin-a2-jit8; tui3 an2-ni Ia5-ho5-hoa siu-hoe5 I e5 toa7 siu7-khi3.  Soo2-i2 hit soo2-chai7 mia5-kio3 A-kat e5 soa*-kok, kau3 kin-a2-jit8.

[8]	Ia5-ho5-hoa tui3 Iok-su-a kong2, Boh8-tit kia*, ia7 boh8-tit lun2; li2 khi2-lai5 chhoa7 long2-chong2 e5 chian3-su7 chiu*7-khi3 Ai sia*5, Goa2 i2-keng chiong Ai sia*5 e5 ong5, kap i e5 peh-si*3, i e5 sia*5, i e5 toe7, long2 kau ti7 li2 e5 chhiu2.  2). Li2 khoan2-thai7 Ai sia*5, kap i e5 ong5, tioh8 chhin-chhiu*7 cheng5 khoan2-thai7 Ia5-li7-ko kap i e5 ong5 chit8-iu*7;  chong2-si7 soo2 chhiu*2 i e5 chai5-but8, kap cheng-si*, lin2 thang chhu2 choe3 ka-ki7 e5;  li2 tioh8 eng7 peng bai5-hok8 ti7 sia*5-au7.
	3). Tui3 an2-ni Iok-su-a kap it-chhe3 e5 chian3-su7 long2 khi2-lai5, beh chiu*7--khi3 Ai sia*5;  Iok-su-a keng2 sa*-ban7 toa7-lat8 e5 iong2-su7, mi5-si5 chhe in khi3;  4). hoan-hu3 in kong2, Lin2 tioh8 bai5-hok8 peng kong-sia*5, chiu7-si7 sia*5-au7, m7-thang li7-khui sia*5 siu* hng7, long2 tioh8 pi7-pan7 pian7.  5). Goa2 kap goa2 soo2 chhoa7 e5 cheng3 peh-si*3 beh kun7-oa2 sia*5;  in chhin-chhiu*7 thau5-pai2 chhut-lai5 kong-kek goan2, hit-si5 goan2 chiu7 beh ti7 in e5 bin7-cheng5 to5-chau2.  6). In beh chhut-lai5 tui-jip goan2, kau3 goan2 in2-iu2 in li7-khui sia*5;  in-ui7 in beh kong2, Chiah e5 lang5 chhin-chhiu*7 thau5-pai2 ti7 goan2 e5 bin7-cheng5 to5-chau2;  soo2-i2 goan2 beh ti7 in e5 bin7-cheng5 to5-chau2;  7). hit-si5 lin2 chiu7 tioh8 tui3 bai5-hok8 e5 soo2-chai7 khi2-lai5, chhu2 hit e5 sia*5, in-ui7 Ia5-ho5-hoa lin2 e5 Siong7-te3 beh chiong i kau ti7 lin2 e5 chhiu2.  8). Lin2 i2-keng chhu2 sia*5, chiu7 tioh8 eng7 he2 sio sia*5, tioh8 chiau3 Ia5-ho5-hoa e5 oe7 kia*5; khoa*3 ah, che si7 goa2 soo2 beng7-leng7 lin2 e5.  9). Iok-su-a chhe in, in chiu7 khi3 bai5-hok8 e5 soo2-chai7, tiam3 ti7 Pek-tek8-li7 kap Ai sia*5 e5 tiong-kan, chiu7-si7 Ai sia*5 e5 sai--si3;  hit-mi5 Iok-su-a hioh ti7 peh-si*3 e5 tiong-kan.
	10). Thi*-kng Iok-su-a cha2-cha2 khi2-lai5, tiam2-sng3 peh-si*3; i kap I2-sek-liat8 e5 tiu*2-lo2 ti7 peh-si*3 e5 thau5-cheng5 chiu*7--khi3 Ai sia*5.  11). Cheng3 peh-si*3, chiu7-si7 kap i ti7-teh e5 chian3-su7, long2 chiu*7--khi3 kun7-oa2 sia*5 e5 thau5-cheng5, ti7 Ai e5 pak-peng5 chat-ia*5; ti7 i kap Ai e5 tiong-kan u7 chit8 e5 soa*-kok.  12). I iok-liok8 u7 keng2 goo7-chheng lang5, hoo7 in bai5-hok8 ti7 Pek-tek8-li7 kap Ai sia*5 e5 tiong-kan, chiu7-si7 ti7 sia*5 e5 sai--si3.  18). Tui3 an2-ni an-ti3 peh-si*3, chiu7-si7 sia*5 pak--si3 e5 choan5-kun, kap sia*5 sai--si3 bai5-hok8 e5 peng; chit-mi5 Iok-su-a jip8 soa*-kok tiong.  14). Ai sia*5 e5 ong5 khoa*3-ki*3, sia*5-lai7 hiah e5 lang5 koa*2-kin2 thau3-cha2 khi2-lai5, chiau3 soo2 tia*7-tioh8 e5 si5, chhut-khi3 kau3 A-lah8-pa e5 thau5-cheng5, beh kap I2-sek-liat8 lang5 kau-chian3, ong5 kap cheng3 peh-si*3 long2 khi3; chong2-si7 in m7-chai ti7 sia*5-au7 u7 peng bai5-hok8, beh kong-kek in.  15). Iok-su-a kap I2-sek-liat8 e5 cheng3-lang5 ti7 in e5 thau5-cheng5 ke2 thai5-su, tui3 khong3-ia2 e5 loo5 to5-chau2.  16). Sia*5-lai7 e5 cheng3 peh-si*3 long2 chu7-chip8, tui-jip in;  in tui-jip Iok-su-a, chiu7 siu7 in2-iu2 li7-khui in e5 sia*5.  17). Ai sia*5, kap Pek-tek8-li7 sia*5, bo5 lau5 chit8-lang5 bo5 chhut-khi3 tui-jip I2-sek-liat8 lang5;  sia*5-mng5 pang3 khui-khui, khi3 tui-jip I2-sek-liat8 lang5.  18). Ia5-ho5-hoa tui3 Iok-su-a  kong2, Li2 chhun-chhut chhiu2--nih soo2 kiah8 e5 chhiu* lai5 ki2 Ai sia*5; in-ui7 Goa2 beh chiong i kau ti7 li2 e5 chhiu2.  Iok-su-a chiu7 chhun-chhut chhiu2--nih soo2 kiah8 e5 chhiu* lai5 ki2 hit e5 sia*5.  19). I chit8-e7 chhun chhiu2, bai5-hok8 e5 peng chiu7 tui3 i e5 soo2-chai7 kin2-kin2 khi2-lai5, chau2-khi3 jip8 sia*5 chhu2 i, kin2-kin2 pang3 he2 sio sia*5.  20). Ai sia*5 e5 lang5 oat8-thau5 chit8-e7 khoa*3; bo5 phah-sng3, sia*5-lai7 he2-ian chheng3 chiu*7 thi*; in chiu7 chau2-chia chau2-hia, long2 bo5 loo7; hiah e5 chau2-khi3 khong3-ia2 e5 peh-si*3 chiu7 hoan-thau5 lai5 kong-kek tui-jip in.  21). Iok-su-a kap I2-sek-liat8 e5 cheng3-lang5 khoa*3-ki*3 bai5-hok8 e5 peng i2-keng chhu2 sia*5, sia*5-lai7 he2-ian chheng3 chiu*7-koai*5, chiu7 oat8-tng2-sin thai5-si2 Ai sia*5 e5 lang5;  22). bai5-hok8 e5 peng ia7 chhut-lai5 kong-kek in; in siu7 ui5-khun3 ti7 I2-sek-liat8 lang5 e5 tiong-kan, cheng5-au7 long2 si7 I2-sek-liat8 lang5;  tui3 an2-ni thai5-si2 in;  bo5 chit8-e5 lau5-teh, ia7 bo5 chit8-e5 chau2-khi3.  23). In chiu7 oah8-liah8 Ai sia*5 e5 ong5, ah i kau3 Iok-su-a hia.  24). I2-sek-liat8 lang5 it-chin7 thai5-si2 khia7-khi2 ti7 Ai e5 peh-si*3, ti7 chhan5--nih, ti7 khong3-ia2 jip-tioh8 e5 soo2-chai7, in long2 to2 ti7 to-e7, kau3 biat8-bo5.  I2-sek-liat8 cheng3-lang5 chiu7 to3-tng2 lai5 Ai sia*5, eng7 to thai5 sia*5-tiong e5 lang5.  25). Tng hit-jit8 thai5-si2 e5 lam5-lu2, kiong7 chit8-ban7 nng7-chheng, chiu7-si7 Ai sia*5 e5 peh-si*3.  26). Iok-su-a bo5 kiu i chhun-chhut chhiu* e5 chhiu2, tit8-kau3 it-chin7 biat8 Ai sia*5 e5 peh-si*3.  27). Tok8-tok8 cheng-si*, kap soo2 chhiu*2 sia*5-lai7 e5 chai5-but8,  I2-sek-liat8 lang5 long2 chhu2 choe3 ka-ki7-e5, chiau3 Ia5-ho5-hoa soo2 beng7-leng7 Iok-su-a e5 oe7.  28). Iok-su-a sio Ai sia*5, hoo7 i eng2-eng2 choe3 thoo5-tui, hong-hoe3 kau3 kin-a2-jit8;  29). koh tiau3 Ai sia*5 e5 ong5 ti7 chhiu7--nih; kau3 hong5-hun jit8-loh8 e5 si5,  Iok-su-a chhut beng7-leng7, lang5 chiu7 tui3 chhiu7--nih siu sin-si loh8-lai5, hiat ti7 sia*5-mng5-khau2; ti7 hit teng2-bin7 thiap8 chit8 toa7-tui e5 chioh8-thau5, kau3 kin-a2-jit8 iau2 ti7-teh.
	30). Hit-si5 Iok-su-a ti7 I2-pa-loo7 soa*, ui7 Ia5-ho5-hoa I2-sek-liat8 e5 Siong7-te3, khi2 chit8 cho7 toa*5;  31). si7 eng7 chu7-jian5 e5 chioh8, hi2 teng2-bin7 bo5 tang7-tioh8 thih-khi3--e5, lai5 khi2 i, chiau3 Ia5-ho5-hoa e5 loo5-pok8 Moo5-se soo2 beng7-leng7 I2-sek-liat8 lang5 e5 oe7, chiau3 Moo5-se lut8-hoat chheh-lai7 soo2 ki2 e5;  in ti7 chit e5 toa*5-teng2 hian3 sio-che3 hoo7 Ia5-ho5-hoa, ia7 hong7 sia7-un e5 che3.  32). Iok-su-a ti7-hia eng7 Moo5-se e5 lut8-hoat chhau-sia2 ti7 chioh8-teng2, chiu7-si7 i ti7 I2-sek-liat8 lang5 e5 bin7-cheng5 soo2 sia2-e5.  33). I2-sek-liat8 cheng3-lang5, kap in e5 tiu*2-lo2, koa*-tiu*2, i2-kip8 sim2-phoa*3-koa*, long2 khia7 ti7 iok-kui7 e5 siang-peng5, ti7 kng Ia5-ho5-hoa iok-kui7 e5 che3-si Li7-bi7 lang5 e5 bin7-cheng5, bo5-lun7 si7 pun2-toe7 lang5, si7 kia3-kha-e5;  chit8-poa*3 ti7 Ki-li7-sim soa* e5 thau5-cheng5, chit8-poa*3 ti7 I2-pa-loo7 soa* e5 thau5-cheng5, ka7 I2-sek-liat8 peh-si*3 chiok-hok, chiau3 Ia5-ho5-hoa e5 loo5-pok8 Moo5-se cheng5 soo2 beng7-leng7 e5.  34). Jian5-au7 Iok-su-a thak8 lut8-hoat long2-chong2 e5 oe7, chiok-hok-e5, chiu3-choo2-e5, chiau3 long2-chong2 ki3 ti7 lut8-hoat e5.  35). Moo5-se soo2 beng7-leng7 it-chhe3 e5 oe7, Iok-su-a ti7 I2-sek-liat8 e5 choan5-hoe7, kap hu7-jin5-lang5, gin2-na2, kap in tiong-kan ong2-lai5 chhut-goa7 lang5 e5 bin7-cheng5, bo5 chit8-ku3 bo5 thak8.

[9]	Iok-tan3 hit-peng5, hek8-si7 ti7 soa*-toe7, hek8-si7 ti7 pi*5-iu*5, hek8-si7 ti7 toa7-hai2 Li7-pa-lun3 sa*-tui3 e5 pi*-a2, Hek-lang5, A-moo7-li7 lang5, Ka-lam5 lang5, Pi2-li7-se2 lang5, Hi-bi7 lang5, Ia5-poo3-su lang5, chiah e5 ong5 chit8-e7 thia*-ki*3 che,  2). chiu7 long2 chu7-chip8, tang5-sim hap8-i3, beh kap Iok-su-a kap I2-sek-liat8 lang5 kau-chian3.
	3). Chong2-si7 Ki-pian3 khia7-khi2 e5 peh-si*3 thia*-ki*3 Iok-su-a tui3 Ia5-li7-ko kap Ai sia*5 soo2 kia*5 e5 su7;  4). chiu7 siat khui2-ke3, ke3-choe3 su3-chia2, eng7 ku7 e5 te7, kap phoa3-lih8 koh poo2 e5 ku7 chiu2-te7, hoo7 lu5 to5 i;  5). kha--nih chheng7 ke3-poo2 e5 ku7-oe5, seng-khu chheng7 ku7-sa*, in soo2 pi7-pan7 e5 pia*2 long2 si7 ta koh chhau3-phu2.  6). In kau3 Kiat-kah ia*5-tiong  ki*3 Iok-su-a, tui3 i kah I2-sek-liat8 lang5 kong2, Goan2 si7 tui3 chin-hng7 e5 soo2-chai7 lai5 e5; ta* kiu5 li2 kap goan2 lip8-iok.  7). I2-sek-liat8 lang5 tui3 chiah e5 Hi-bi7 lang5 kong2, Kiam2-chhai2 lin2 si7 khia7-khi2 ti7 goan2 tiong-kan e5, beh chai*2-iu*7 kap lin2 lip8-iok ah?  8). In tui3 Iok-su-a kong2, Goan2 si7 li2 e5 loo5-pok8.  Iok-su-a mng7 in kong2, Lin2 si7 sim2-mih8 lang5, si7 tui3 toh-loh8 lai5 e5?  9). In tui3 i kong2, Li2 e5 loo5-pok8 tui3 kek8-hng7 e5 soo2-chai7 lai5, ui7-tioh8 Ia5-ho5-hoa li2 Siong7-te3 e5 mia5;  in-ui7 goan2 i2-keng thia*-ki*3 I e5 mia5-sia*, kap I ti7 Ai-kip8 it-chhe3 soo2 kia*5 e5;  10). i2-kip8 I ti7 Iok-tan3 hit-peng5 tui3 A-moo5-li7 nng7 e5 ong5, chiu7-si7 Hi-sit8-pun2 ong5 Se-hong5, kap ti7 A-su-tha-liok8 e5 Pa-san ong5 Gok8, it-chhe3 soo2 kia*5 e5 su7.  11). Goan2 e5 tiong2-lo2 kap goan2 hia khia7-khi2 e5 peh-si*3 chiu7 ka7 goan2 kong2, Lin2 chhiu2 tioh8 toa3 loo7--nih eng7 e5 chiah8-mih8, khi3 ngia5-chih in, tui3 in kong2, Goan2 si7 li2 e5 loo5-pok8, ta* kiu5 li2 kap goan2 lip8-iok.  12). Goan2 chhut-lai5 beh lai5 lin2 chia e5 jit8, tui3 chhu3-lai7 toa3-chhut chiah e5 pia*2 choe3 loo7-tiong e5 loo7-eng7, hit-si5 iau2 sio-sio; khoa*3 ah, ta* i2-keng long2 ta koh chhau3-phu2 lah;  13). chiah e5 chiu2-long5 goan2 toe2-chiu2 e5 si5, iau2 si7 sin-e5, khoa*3 ah, ta* i2-keng phoa3-lih8; goan2 chiah e5 sa* kap oe5 ia7 long2 chheng7-ku7, in-ui7 loo7 chin-hng7.  14). I2-sek-liat8 lang5 chiu7 tui3 in e5 chiah8-mih8 theh8 tam7-poh8, ia7 bo5 chheng2-mng7 Ia5-ho5-hoa.  15). Iok-su-a chiu7 kap in kang2-ho5, kap in lip8-iok, iong5-un2 in oah8; hoe7-chiong3 e5 siu2-leng2 ia7 tui3 in chiu3-choa7.
	16). Kap in lip8-iok liau2-au7, ke3 sa*-jit8, chiah thia*-ki*3  in si7 kun7-kun7, tiam3 ti7 in tiong-kan.  17). I2-sek-liat8 khi2-sin, te7-sa* jit8 kau3 in e5 sia*5; hiah e5 sia*5 chiu7-si7 Ki-pian3, Ki-hui-lah8, Pi2-liok8, Ki-liat8-ia5-lim5.  18). In-ui7 hoe7-chiong3 e5 siu2-leng2 i2-keng chi2 Ia5-ho5-hoa I2-sek-liat8 e5 Siong7-te3 tui3 in chiu3-choa7, soo2-i2 I2-sek-liat8 lang5 bo5 phah in;  choan5 hoe3-chiong3 chiu7 ai-oan3 hiah e5 siu2-leng2.  19). Cheng3 siu2-leng2 tui3 choan5-hoe7 kong2, Goan2 i2-keng chi2 Ia5-ho5-hoa I2-sek-liat8 e5 Siong7-te3 tui3 in chiu3-choa7, ta* lan2 m7-thang khap8--tioh8 in.  20). Lan2 tioh8 an2-ni khoan2-thai7 in, iong5-un2 in oah8--teh, kia*-liau2 lan2 ui7-tioh8 soo2 tui3 in chiu3-choa7-e5, siu7-khi3 kau3 ti7 lan2.  21). Siu2-leng2 koh tui3 in kong2, Tioh8 iong5-un2 in oah8; tui3 an2-ni in chiu7 ka7 hoe7-chiong3 choe3 phoa3-chha5 chhiu*7-chui2 e5 lang5, chiau3 siu2-leng2 soo2 ka7 in kong2 e5 oe7.
	22). Iok-su-a kio3 in lai5, ka7 in kong2, Sia*2-su7 phian3 goan2 kong2, Goan2 li7-khui lin2 chin-hng7 ah?  Ki5-sit8 lin2 si7 tiam3 ti7 goan2 tiong-kan.  23). Ta* lin2 si7 siu7 chiu3-choo2--e5, lin2 tiong-kan choe3 loo5-chai5-e5 eng2 bo5 tng7, ka7 goa2 Siong7-te3 e5 tian7 choe3 phoa3-chha5 chhiu*7-chui2 e5.  24). In in3 Iok-su-a kong2, In-ui7 u7 lang5 khak-sit8 po3 li2 e5 loo5-pok8 kong2, Ia5-ho5-hoa li2 e5 Siong7-te3 bat beng7-leng7 I e5 loo5-pok8 Moo5-se, chiong chit e5 choan5-toe7 siu*2-su3 lin2, ia7 ti7 lin2 e5 thau5-cheng5 chau5-biat8 chit e5 soo2-chai7 it-chhe3 khia7-khi2 e5 peh-si*3;  soo2-i2 goan2 in-ui7 lin2 e5 ian5-koo3, kia*-liau2 bo5-mia7, chiah choe3 chit e5 tai7-chi3.  25). Ta* goan2 ti7 li2 e5 chhiu2-thau5; li2 khoa*3-choe3 ho2 choe3 cheng3-tit8 e5, chiau3 an2-ni kia*5 lai5 khoan2-thai7 goan2.  26). Iok-su-a chiu7 an2-ni khoan2-thai7 in, kiu3 in thoat-li7 I2-sek-liat8 lang5 e5 chhiu2;  soo2-i2 in chiu7 bo5 thai5 in.  27). Tng hit-jit8 Iok-su-a hoo7 in ka7 hoe7-chiong3 kap Ia5-ho5-hoa e5 toa*5, choe3 phoa3-chha5 kap chhiu*7-chui2 e5 lang5, ti7 I soo2 beh keng2 e5 soo2-chai7, kau3 kin-a2-jit8.

[10]	Ia5-loo7-sat-leng2 ong5 A-to-ni5-se2-tek thia*-ki*3 Iok-su-a chhu2 Ai sia*5, it-chin7 biat8 i, khoan2-thai7 Ai sia*5 kap i e5 ong5, chhin-chhiu*7 cheng5 khoan2-thai7 Ia5-li7-ko kap i e5 ong5 chit8-iu*7; koh thia*-ki*3 Ki-pian3 khia7-khi2 e5 peh-si*3 kap I2-sek-liat8 lang5 lip8 ho5-iok, khia7-khi2 ti7 in tiong-kan;  2). chiu7 chin kia*; in-ui7 Ki-pian3 si7 toa7-sia*5, chhin-chhiu*7 chit8 e5 kia*-sia*5, pi2 Ai sia*5 khah-toa7; koh sia*5-lai7 e5 lang5 long2 si7 iong2-su7.  3). Tui3 an2-ni Ia5-loo7-sat-leng2 ong5 A-to-ni5-se2-tek chhe lang5 khi3 ki*3 Hi-pek-lun5 ong5 Ho5-ham5, Ia5-boat8 ong5 Pi2-lan5, Lah8-kiat ong5 Nga2-hui-a, kap I-ki-lun5 ong5 Ti2-phek, kong2, Chhia*2 lin2 chiu*7-lai5 goa2 chia, pang-chan7 goa2; lan2 thang lai5 khi3 phah Ki-pian3, in-ui7 i kap Iok-su-a kap I2-sek-liat8 lip8 ho5-iok.  5). Tui3 an2-ni A-moo5-li7 lang5 goo7 e5 ong5, chiu7-si7 Ia5-loo7-sat-leng2 ong5, Hi-pek-lun5 ong5, Ia5-boat8 ong5, Lah8-kiat ong5, I-ki-lun5 ong5, tai7-ke chu7-chip8, kap in e5 kun-tui7 chiu*7-khi3, chat-ia*5 ti7 Ki-pian3 e5 tui3-bin7, beh kong-kek i.
	6). Ki-pian3 lang5 chiu7 chhe lang5 khi3 Kiat-kah e5 ia*5, ki*3 Iok-su-a kong2, Li2 m7-thang kiu chhiu2 m7-khoa*3 li2 e5 loo5-pok8; kiu5 li2 kin2-kin2 lai5 chia chin2-kiu3 goan2, pang-chan7 goan2;  in-ui7 khia7-khi2 soa*-toe7 A-moo5-li7 lang5 hiah e5 ong5, long2 chu7-chip8 lai5 kong-kek goan2.  7). Tui3 an2-ni Iok-su-a, kap i it-chhe3 e5 chian3-su7, i2-kip8 it-chhe3 toa7-lat8 e5 iong2-su7, long2 tui3 Kiat-kah chiu*7--khi3.  8). Ia5-ho5-hoa ka7 Iok-su-a kong2, Boh8-tit kia* in, in-ui7 Goa2 i2-keng chiong in kau ti7 li2 e5 chhiu2;  in bo5 chit8-lang5 oe7 khia7-tiau5 ti7 li2 e5 bin7-cheng5.  9). Iok-su-a hut-jian5 kau3 in hia, in-ui7 i tui3 Kiat-kah thong-mi5 chiu*7--khi3.  10). Ia5-ho5-hoa hoo7 in ti7 I2-sek-liat8 lang5 e5 bin7-cheng5 hun-loan7;  chiu7 ti7 Ki-pian3 thai5-si2 in chin-choe7;  tui-jip in ti7 chiu*7 Pek-ho5-lun5 e5 loo7, phah in kau3 A-se-ka kap Ma2-ki-tai7.  11). In ti7 I2-sek-liat8 lang5 e5 bin7-cheng5 to5-chau2; ti7 Pek-ho5-lun5 loh8-khi3 e5 si5, Ia5-ho5-hoa tui3 thi* loh8 toa7 phauh8 ti7 in e5 sin-chiu*7, kau3 A-se-ka, hoo7 in si2;  hiah e5 hoo7 phauh8 phah-si2-e5, pi2 I2-sek-liat8 lang5 eng7 to thai5-si2-e5, khah-choe7.
	12). Tng Ia5-ho5-hoa chiong A-moo5-li7 lang5 kau ti7 I2-sek-liat8 lang5 e5 jit8, Iok-su-a chiu7 ka7 Ia5-ho5-hoa kong2, ia7 ti7 I2-sek-liat8 lang5 e5 bin7-cheng5 kong2,
	Jit8-thau5 ah, li2 tioh8 theng5 ti7 Ki-pian3 e5 teng2-bin7,
	Geh8 ah, li2 tioh8 theng5 ti7 A-nga2-lun5 e5 soa*-kok.
	13). Jit8-thau5 chiu7 theng5-teh, geh8 chiu7 hioh-teh, 
	Theng3-hau7 peh-si*3 po3-siu5 ti7 in e5 tui3-tek8.
Chit e5 su7 kiam2 m7-si7 sia2 ti7 Nga2-soah-ji*2 e5 chheh mah?  Jit8-thau5 theng5 ti7 thi* e5 tiong-ng, bo5 kin2-kin2 loh8-khi3, iok-liok8 u7 chit8-jit8 e5 ku2.  14). I2-cheng5 i2-au7 bo5 u7 chhin-chhiu*7 hi2 chit8-jit8, tit-tioh8 Ia5-ho5-hoa thia* lang5 e5 sia*;  si7 in-ui7 Ia5-ho5-hoa thoe3 I2-sek-liat8 lang5 kau-chian3.  15). Iok-su-a kap I2-sek-liat8 cheng3-lang5 to3-lai5 Kiat-kah e5 ia*5-lai7.
	16). Hi2 goo7 e5 ong5 to5-chau2, bih ti7 Ma2-ki-tai7 e5 tong7-lai7.  17). U7 lang5 khi3 ka7 Iok-su-a kong2, Hi2 goo7 e5 ong5 i2-keng chhe7-tioh8 lah, long2 bih ti7 Ma2-ki-tai7 e5 tong7-lai7.  18). Iok-su-a kong2, Soa2 toa7 te3 chioh8 kau3 tong7-khau2, phai3 lang5 tiam3 hia koo3-siu2 in;  19). chong2-si7 lin2 m7-thang theng5-kha, tioh8 tui-jip lin2 e5 tui3-tek8, phah in e5 au7-tui7, m7-thang iong5-un2 in jip8 in e5 sia*5; in-ui7 Ia5-ho5-hoa lin2 e5 Siong7-te3 i2-keng chiong in kau ti7 lin2 e5 chhiu2.  20). Iok-su-a kap I2-sek-liat8 toa7-toa7 thai5-si2 in, kau3 it-chin7 chau5-biat8 chiah soah;  ki5-tiong chhun e5 lang5 long2 jip8 kian-koo3 e5 sia*5;  21). cheng3 peh-si*3 chiu7 an-jian5 to3-lai5 Ma2-ki-tai7 e5 ia*5, kau3 Iok-su-a hia;  bo5 chit8-lang5 ka*2 chhut-sia* kong-kek I2-sek-liat8 lang5.  22). Iok-su-a kong2, Khui tong7-khau2, liah8 hi2 goo7 e5 ong5 chhut-tong7, lai5 goa2 chia.  23). In chiu7 an2-ni kia*5, liah8 hi2 goo7 e5 ong5, chiu7-si7 Ia5-loo7-sat-leng2 ong5, Hi-pek-lun5 ong5, Ia5-boat8 ong5, Lah8-kiat ong5, I-ki-lun5 ong5, tui3 tong7-lai7 chhut-lai5, toa3 kau3 i hia.  24). Liah8 hiah e5 ong5 chhut-lai5 kau3 Iok-su-a hia e5 si5, Iok-su-a chiu7 kio3 I2-sek-liat8 cheng3-lang5 lai5, tui3 hiah e5 kap i sa*-kap khi3 e5 kun-tiu*2 kong2, Lin2 kun7-cheng5 lai5, chiong kha tah8 ti7 chiah e5 ong5 e5 am7-kun2; in chiu7 kun7-cheng5 lai5, eng7 kha tah8 ti7 in e5 am7-kun2.  25). Iok-su-a tui3 in kong2, Lin2 boh8-tit kia*, ia7 boh8-tit lun2, tioh8 iong2-kam2 chong3-ta*2; in-ui7 lin2 soo2 beh kong-kek it-chhe3 e5 tui3-tek8, Ia5-ho5-hoa beh an2-ni khoan2-thai7 in.  26). Au7-lai5 Iok-su-a phah-si2 in, tiau3 in ti7 goo7 chang5 chhiu7; in tiau3 ti7 chhiu7--nih kau3 e5-hng.  27). Jit8-loh8 e5 si5, Iok-su-a chhut-leng7, chiu7 tui3 chhiu7--nih siu sin-si loh8-lai5, hiat ti7 in soo2 bih e5 tong7, chiong kui2-na7 te3 toa7-chioh8 he7 ti7 tong7-khau2, kau3-ta* iau2 ti7-teh.
	28). Hit-jit8 Iok-su-a chhu2 Ma2-ki-tai7, eng7 to thai5-si2 in kap in e5 ong5; hi2 lai7-bin7 e5 lang5 it-chin7 chau5-biat8, bo5 lau5 chit8-e5; i khoan2-thai7 Ma2-ki-tai7 e5 ong5, chhin-chhiu*7 cheng5 khoan2-thai7 Ia5-li7-ko ong5 chit8-iu*7.
	29). Iok-su-a kap I2-sek-liat8 cheng3-lang5 tui3 Ma2-ki-tai7 hia khi3 kau3 Lip8-na2, kong-kek Lip8-na2.  30). Ia5-ho5-hoa chiong i kap i e5 ong5 kau ti7 I2-sek-liat8 lang5 e5 chhiu2;  i eng7 to thai5-si2 i, kap hi2 lai7-bin7 e5 cheng3-lang5, bo5 lau5 chit8-e5; i khoan2-thai7 i e5 ong5, chhin-chhiu*7 cheng5 khoan2-thai7 Ia5-li7-ko ong5 chit8-iu*7.
	31). Iok-su-a kap I2-sek-liat8 cheng3-lang5 tui3 Lip8-na2 hia khi3 kau3 Lah8-kiat, chat-ia*5 ti7 i e5 tui3-bin7, lai5 kong-kek i.  32). Ia5-ho5-hoa chiong Lah8-kiat kau ti7 I2-sek-liat8 lang5 e5 chhiu2; keh-jit8 chiu7 chhu2 i, eng7 to thai5-si2 i, kap hi2 lai7-bin7 e5 cheng3-lang5; si7 chiau3 i tui3 Lip8-na2 it-chhe3 soo2 kia*5 e5.
	33). Hit-si5 Ki-sek e5 ong5 Ho5-lan5 lai5 beh pang-chan7 Lah8-kiat; Iok-su-a chiu7 phah-si2 i, kap i e5 peh-si*3; long2 bo5 ka7 i lau5 chit8-e5.
	34). Iok-su-a kap I2-sek-liat8 cheng3-lang5 tui3 Lah8-kiat khi3 kau3 I-ki-lun5, ti7 i e5 tui3-bin7 chat-ia*5, kong-kek i;  35). hit-jit8 chiu7 chhu2 i, eng7 to phah i;  ti7 hit-jit8 it-chin7 chau5-biat8 hi2 lai7-bin7 e5 cheng3-lang5; si7 chiau3 i tui3 Lah8-kiat it-chhe3 soo2 kia*5 e5.
	36). Iok-su-a kap I2-sek-liat8 cheng3-lang5 tui3 I-ki-lun5 chiu*7-khi3 kau3 Hi-pek-lun5, kong-kek i;  37). chiu7 chhu2 i, eng7 to phah i, kap i e5 ong5, i2-kip8 i soo2 siok8 e5 sia*5; thai5-si2 hi2 lai7-bin7 e5 peh-si*3, long2 bo5 lau5 chit-e5; si7 chiau3 i tui3 I-ki-lun5 it-chhe3 soo2 kia*5 e5, it-chin7 chau5-biat8 i, kap hi2 lai7-bin7 e5 cheng3 peh-si*3.  38). Iok-su-a kap I2-sek-liat8 cheng3-lang5 to3--lai5 kau3 Ti2-phek, kong-kek i; 39). chiu7 chhu2 i, kap i e5 ong5, i2-kip8 siok8 i e5 sia*5, eng7 to phah i;  it-chin7 biat8 hi2 lai7-bin7 e5 cheng3-lang5, bo5 lau5 chit8-e5, chiau3 i cheng5 khoan2-thai7 Hi-pek-lun5 e5, ta* ia7 khoan2-thai7 Ti2-phek kap i e5 ong5; ia7 chiau3 i cheng5 khoan2-thai7 Lip8-na2 kap i e5 ong5 chit8-iu*7.
	40). An2-ni Iok-su-a phah choan5-toe7, chiu7-si7 soa*-toe7, lam5-hng e5 toe7, pi*5-iu*5, soa*-phia*5, kap in long2-chong2 e5 ong5, bo5 lau5 chit8-e5;  ki*3-u7 chhoan2-khui3-e5 it-chin7 chau5-biat8, chiau3 Ia5-ho5-hoa I2-sek-liat8 e5 Siong7-te3 soo2 beng7-leng7 e5.  41). Tui3 Ka-te-su-pa-ni5-a kau3 Ka-sat, koh Ko-san choan5-toe7, i2-kip8 Ki-pian3, long2 hoo7 Iok-su-a phah.  42). Hiah e5 ong5 kap in e5 toe7, Iok-su-a choe3 chit8-si5 chhu2 in;  in-ui7 Ia5-ho5-hoa I2-sek-liat8 e5 Siong7-te3 thoe3 I2-sek-liat8 kau-chian3.  43). Iok-su-a kap I2-sek-liat8 e5 cheng3-lang5 chiu7 to3--lai5 kau3 Kiat-kah e5 ia*5-poa*5.

[11]	Ha7-so2 ong5 Ia5-pin thia*-ki*3 chit e5 tai7-chi3, chiu7 chhe lang5 khi3 ki*3 Ma2-tun3 ong5 Iok-pa, kap Sin-lun5 e5 ong5, Ap-soah e5 ong5;  2). ia7 kau3 pah-hng, soa*-toe7, kap Ki-ni5-liat8 lam5--si3 e5 A-lah8-pa, pi*5-iu*5, kap sai--si3 To-ji*2 e5 soa*-thau5, chiah e5 ong5.  3). Koh khi3 ki*3 tang--si3 kap sai--si3 e5 Ka-lam5 lang5, kap A-moo5-li7 lang5, Hek lang5, Pi2-li7-se2 lang5, kap Ia5-poo3-su7 lang5, khia7-khi2 ti7 soa*-toe7 e5, i2-kip8 Hek-bun5 soa*-kha Bi2-su-pa toe7 e5 Hi-bi7 lang5.  4). In kap in e5 cheng3 kun-tui7 long2 chhut-lai5, lang5-giah8 chin-choe7 chhin-chhiu*7 hai2-pi* e5 soa;  be2 kap chhia ia7 chin-choe7.  5). Chiah e5 ong5 long2 chu7-chip8, lai5 kau3 Bi2-lun5 e5 chui2-pi*, pi*5-pi*5 an-ia*5, beh kap I2-sek-liat8 kau-chian3.
	6). Ia5-ho5-hoa ka7 Iok-su-a kong2, M7-bian2 ui7-tioh8 in lai5 kia*5, in-ui7 bin5-a2-jit8 chha-put-to chit-si5, Goa2 eng7 thai5-si2 e5 cheng3-lang5 kau ti7 I2-sek-liat8 e5 bin7-cheng5;  li2 tioh8 koah-tng7 in e5 be2-thui2 e5 toa7-kun, eng7 he2 sio in e5 chhia.  7). Iok-su-a kap long2-chong2 e5 chian3-su7, hut-jian5 kau3 Bi2-lun5 e5 chui2-pi*; tu2-tioh8 in chiu7 phah in.  8). Ia5-ho5-hoa chiong in kau ti7 I2-sek-liat8 lang5 e5 chhiu2, in chiu7 phah in, tui-jip in kau3 toa7 Se-tun3, ia7 kau3 Bi2-su-li7-hut-ma2-im, tit8-kau3 tang--si3 Bi2-su-pa e5 pi*5-iu*5, thai5-si2 in, bo5 lau5 chit8-e5.  9). Iok-su-a chiu7 chiau3 Ia5-ho5-hoa soo2 beng7-leng7-e5 khoan2-thai7 in;  be2 chiu7 koah-tng7 in e5 thui2 e5 toa7-kun, chhia chiu7 eng7 he2 sio.
	10). Hit-si5 Iok-su-a oat8-tng2-lai5 chhu2 Ha7-so2, eng7 to thai5 i e5 ong5; in-ui7 Ha7-so2 peng5-si5 choe3 chiah e5 kok e5 thau5.  11). I2-sek-liat8 lang5 eng7 to thai5-si2 hi2 lai7-bin7 e5 cheng3-lang5, it-chin7 biat8 in; ki*3-u7 chhoan2-khui3-e5 bo5 lau5 chit8-e5; koh eng7 he2 sio Ha7-so2.  12). Iok-su-a chhu2 hiah e5 ong5 long2-chong2 e5 sia*5, i2-kip8 in e5 ong5, eng7 to thai5-si2 in, it-chin7 biat8 in, chiau3 Ia5-ho5-hoa e5 loo5-pok8 Moo5-se soo2 beng7-leng7 e5.  13). Hiah e5 khi2 ti7 lun7-a2-teng2 e5 sia*5, tu5 Ha5-so2 i2-goa7, I2-sek-liat8 lang5 long2 bo5 sio i;  chi2-u7 Ha7-so2 hoo7 Iok-su-a sio--khi3.  14). Ti7 hiah e5 sia*5 soo2 chhiu*2 e5 mih8, kap cheng-si*, I2-sek-liat8 lang5 long2 chhu2 choe3 ka-ki7 e5;  tok8-tok8 lang5, long2 eng7 to thai5-si2 kau3 biat8-bo5;  ki*3-u7 chhoan2-khui3-e5 bo5 lau5 chit8-e5.  15). Ia5-ho5-hoa beng7-leng7 I e5 loo5-pok8 Moo5-se e5, Moo5-se chiau3 an2-ni beng7-leng7 Iok-su-a, Iok-su-a an2-ni kia*5; ki*3 Ia5-ho5-hoa soo2 beng7-leng7 Moo5-se e5, Iok-su-a bo5 chit8-hang7 bo5 kia*5.
	16). An2-ni Iok-su-a chhu2 hit e5 choan5-toe7, chiu7-si7 soa*-toe7, lam5-hng choan5-toe7, Ko-san choan5-toe7, kap pi*5-iu*5 A-lah8-pa, I2-sek-liat8 e5 soa*-toe7, kap i e5 pi*5-iu*5;  17). tui3 chiu*7-khi3 Se-ji*2 e5 Hap-lah8 soa*, kau3 Hek-bun5 soa*-kha, Li7-pa-lun3 soa*-kok e5 Pa-lek8-ka-tek;  ia7 liah8 hit soo2-chai7 hiah e5 ong5, phah hoo7 in si2.  18). Iok-su-a kap chiah e5 ong5 kau-chian3 chin-ku2.  19). Tu5 Ki-pian3 e5 Hi-bi7 lang5 i2-goa7, bo5 chit8 e5 sia*5 kap I2-sek-liat8 lang5 kang2-ho5; in long2 tui3 kau-chian3 lai5 chhu2 i.  20). In-ui7 tui3 Ia5-ho5-hoa hoo7 in e5 sim ngi7, ti2-tek8 I2-sek-liat8, lai5 kap in kau-chian3, hoo7 in it-chin7 siu7-biat8, bo5 tit-tioh8 lin5-bin2, ti3-kau3 it-chin7 biat8-bo5, chiau3 Ia5-ho5-hoa soo2 beng7-leng7 Moo5-se e5.
	21). Hit-si5 Iok-su-a kau3, chiu7 tui3 soa*-toe7, Hi-pek-lun5, Ti2-phek, A-na2-pek, Iu5-tai7 soa*-toe7, I2-sek-liat8 soa*-toe7, chian2-tu5 A-lap8 chok8 e5 lang5;  Iok-su-a it-chin7 biat8 in, kap in hiah e5 sia*5.  22). Ti7 I2-sek-liat8 lang5 e5 toe7 long2 bo5 lau5 chit8 e5 A-lap8 chok8 e5 lang5;  tok8-tok8 ti7 Ka-sat, Ka-tek8, kap A-sit8-tut8 u7 chhun tam7-poh8.  23). An2-ni Iok-su-a chiau3 Ia5-ho5-hoa soo2 beng7-leng7 Moo5-se it-chhe3 e5 oe7, chhu2 hit e5 choan5-toe7;  Iok-su-a chiong toe7 pun hoo7 I2-sek-liat8 choe3-giap8, chiau3 in e5 chi-phai3, in e5 chong-chok8;  tui3 an2-ni hit e5 toe7 thai3-peng5 bo5 kau-chian3.

[12]	Ti7 Iok-tan3 hit-peng5 ng3 jit8-chhut e5 soo2-chai7, tui3 A-lun3 e5 soa*-kok kau3 Hek-bun5 soa*, kap tang--si3 A-lah8-pa e5 choan5-toe7, I2-sek-liat8 lang5 phah hiah e5 ong5, chhu2 in e5 toe7, ki3 ti7 e7-toe2.  2). A-moo5-li7 lang5 e5 ong5, chiu7-si7 khia7-khi2 ti7 Hi-sit8-pun2 e5 Se-hong5, i soo2 koan2 e5 toe7, si7 tui3 A-lun3 soa*-kok-pi* e5 A-lo5-ji*2, kap soa*-kok-tiong e5 sia*5, i2-kip8 Ki-liat8 e5 chit8-poa*3, tit8-kau3 A-bun5 lang5 e5 keng2-kai3, chiu7-si7 Nga2-phok ho5.  3). Koh A-lah8-pa tang--si3 kau3 Ki-ni5-liat8 hai2, koh kau3 tang--si3 A-lah8-pa e5 hai2, chiu7-si7 Iam5-hai2, thang3-kau3 Pek-ia5-se-boat8 e5 loo7, i2-kip8 lam5-hng, tit8-kau3 Pi2-su-ka e5 soa*-kha;  4). koh u7 Pa-san2 ong5 Gok8 e5 keng2-kai3, i si7 Li7-hoat8-im lang5 soo2 chhun e5, tiam3 ti7 A-su-tha-liok8 kap I2-tek-lai5;  5). i soo2 koan2 e5 toe7, si7 Hek-bun5 soa*, Sat-ka, Pa-san choan5-toe7, kau3 Ki-sut8 lang5 kap Ma2-ka lang5 e5 keng2-kai3, i2-kip8 Ki-liat8 e5 chit8-poa*3, tit8-kau3 Hi-sit8-pun2 ong5 Se-hong5 e5 keng2-kai3.  6). In si7 Ia5-ho5-hoa e5 loo5-pok8 Moo5-se kap I2-sek-liat8 lang5 soo2 phah e5;  Ia5-ho5-hoa e5 loo5-pok8 Moo5-se chiong in e5 toe7 hoo7 Liu5-pian7 lang5, Ka-tek lang5, kap Ma2-na2-se poa*3-chi-phai3 e5 lang5 choe3-giap8.
	7). Ti7 Iok-tan3 e5 sai-peng5, tui3 Li7-pa-lun3 soa*-kok e5 Pa-lek8-ka-tek, kau3 chiu*7--khi3 Se-ji*2 e5 Hap-lah8 soa*, Iok-su-a kap I2-sek-liat8 lang5 phah in e5 toe7; Iok-su-a chiu7 chiong toe7 pun hoo7 I2-sek-liat8 kok chi-phai3 chiau3 in e5 chong-chok8 choe3-giap8;  8). chiu7-si7 ti7 soa*-toe7, ti7 pi*5-iu*5, ti7 A-lah8-pa, ti7 soa*-kha, ti7 khong3-ia2, ti7 lam5-hng e5 toe7, si7 Hek lang5, A-moo5-li7 lang5, Ka-lam5 lang5, Pi2-li7-se2 lang5, Hi-bi7 lang5, Ia5-poo3-su lang5 chiah e5 ong5 ki3 ti7 e7-toe2;  9). chit8-e5 si7 Ia5-li7-ko ong5; chit8-e5 si7 oa2-kun7 Pek-tek8-li7 Ai sia*5 e5 ong5;  10). chit8-e5 si7 Ia5-loo7-sat-leng2 ong5; chit8-e5 si7 Hi-pek-lun5 ong5;  11). chit8-e5 si7 Ia5-boat8 ong5; chit8-e5 si7 Lah8-kiat ong5;  12). chit8-e5 si7 I-ki-lun5 ong5; chit8-e5 si7 Ki-sek ong5;  13). chit-e5 si7 Ti2-phek ong5; chit8-e5 si7 Ki-tak ong5;  14). chit8-e5 si7 Ho5-ji*2-ma2 ong5; chit8-e5 si7 A-lah8-tek ong5;  15). chit8-e5 si7 Lip8-na2 ong5; chit8-e5 si7 A-to7-lan5 ong5;  16). chit8-e5 si7 Ma2-ki-tai7 ong5; chit8-e5 si7 Pek-tek8-li7 ong5;  17). chit8-e5 si7 Tha-phoo2-a ong5; chit8-e5 si7 Hi-hut ong5;  18). chit8 e5 si7 A-hut ong5; chit8-e5 si7 Lah8-sa-lun5 ong5;  19). chit8-e5 si7 Ma2-tun3 ong5; chit8-e5 si7 Ha7-so2 ong5;  20). chit8-e5 si7 Sin-lun5-bi2-lun5 ong5; chit8-e5 si7 Ap-soah ong5;  21). chit8-e5 si7 Tha-lap8 ong5;  chit8-e5 si7 Bi2-kiat-to ong5;  22). chit8-e5 si7 Ki-te-su ong5;  chit8-e5 si7 oa2-kun7 Ka-bit8 e5 Iok-liam7 ong5;  23). chit8-e5 si7 To-ji*2 soa*-thau5 e5 To-ji*2 ong5; chit8-e5 si7 Kiat-kah e5 Ko-in3 ong5;  24). chit8-e5 si7 Tek-sat ong5; ke3-kiong7 sa*-chap8-it e5 ong5.

[13]	Iok-su-a he3-su7 choe7, ni5-lau7, Ia5-ho5-hoa tui3 i kong2, Li2 he3-siu7 choe7, ni5-lau7, eng-kai chhu2 e5 toe7, iau2 u7 chhun chin-choe7;  2). soo2 chhun e5 toe7, chiu7-si7 Hui-li7-su7 lang5 e5 choan5-keng2, kap Ki-sut8 lang5 e5 choan5-toe7;  3). tui3 Ai-kip8 thau5-cheng5 e5 Se-hat, ng3-pak kau3 I2-kek-lun5 e5 keng2-kai3, che chiu7 sng3-choe3 Ka-lam5 lang5 e5 toe7;  Hui-li7-su7 lang5 goo7 e5 siu2-leng2, chiu7-si7 Ka-sat lang5, A-sit8-tut8 lang5, A-sit-ki-lun5 lang5, Ka-tek lang5, I2-kek-lun5 lang5;  koh u7 lam5-hng A-oe7 lang5;  4). Ka-lam5 lang5 e5 choan5-toe7, Se-tun3 lang5 e5 Bi2-a-lah8, kau3 A-hut, tit8-kau3 A-moo5-li7 lang5 e5 kau-kai3;  5). koh u7 Ka-pa-lek8 lang5 e5 toe7, kap ng3 jit8-chhut ka-nng5 e5 Li7-pa-lun3, tui3 Hek-bun5 soa*-kha e5 Pa-lek8-ka-tek, kau3 Hap-ma2 e5 loo7-khau2;  6). khia7-khi2 soa*-toe7 long2-chong2 e5 peh-si*3, tui3 Li7-pa-lun3 kau3 Bi2-su-li7-hut-ma2-im, Se-tun3 e5 cheng3-lang5, Goa2 beh ti7 I2-sek-liat8 lang5 e5 bin7-cheng5 koa*2 in chhut-khi3;  li2 thang chiau3 Goa2 soo2 beng7-leng7 li2 e5, pun hiah e5 toe7 hoo7 I2-sek-liat8 lang5 choe3-giap8.  7). Ta* li2 tioh8 chiong chit e5 toe7 pun hoo7 kau2 chi-phai3 kap Ma2-na2-se poa*3-chi-phai3 choe3-giap8.  8). Liu5-pian7, Ka-tek, nng7 chi-phai3, kap Ma2-na2-se iau2 poa*3-chi-phai3, sa*-kap tit-tioh8 Moo5-se soo2 siu*2-su3 e5 giap8, ti7 Iok-tan3 tang--si3 hit-peng5, chiu7-si7 chiau3 Ia5-ho5-hoa e5 loo5-pok8 Moo5-se soo2 hoo7 in e5.  9). Si7 tui3 A-lun3 soa*-kok-pi* e5 A-lo5-ji*2, kap soa*-kok-tiong e5 sia*5, i2-kip8 Bi2-ti2-pa e5 choan5 pi*5-iu*5, tit8-kau3 Ti2-pun2;  10). kap tiam3 ti7 Hi-sit8-pun2 choe3-ong5, A-moo5-li7 lang5 e5 ong5 Se-hong5 chiah e5 sia*5, kau3 A-bun5 lang5 e5 kau-kai3;  11). koh u7 Ki-liat8 toe7, Ki-sut8 lang5, Ma2-ka lang5 e5 toe7-kai3, kap ka-nng5 e5 Hek-bun5 soa*, ka-nng5 e5 Pa-san, kau3 Sat-ka;  12). koh Pa-san ong5 Gok8 e5 choan5-kok, i ti7 A-su-tha-liok8 kap I2-tek-lai5 choe3-ong5; i si7 Li7-hoat8-im chok8 soo2 chhun-e5; in-ui7 chiah-e5 long2 si7 Moo5-se soo2 phah e5, soo2 koa*2 e5.  13). Chong2-si7 I2-sek-liat8 lang5 bo5 koa*2 Ki-sut8 lang5, Ma2-ka lang5;  kau3 kin-a2-jit8 Ki-sut8, Ma2-ka iu5-goan5 tiam3 ti7 I2-sek-liat8 lang5 e5 tiong-kan.  14). Tok8-tok8 bo5 pun giap8 hoo7 Li7-bi7 e5 chi-phai3;  Ia5-ho5-hoa I2-sek-liat8 e5 Siong7-te3 sio-che3 e5 che3-mih8 choe3 in e5 giap8, chiau3 I soo2 tui3 i kong2 e5.
	15). Moo5-se pun hoo7 Liu5-pian7 chi-phai3 e5, chiau3 in e5 chong-chok8.  16). In e5 keng2-kai3 si7 A-lun3 soa*-kok-pi* e5 A-lo5-ji*2, kap soa*-kok-tiong e5 sia*5, oa2-kun7 Bi2-ti2-pa e5 choan5 pi*5-iu*5,  17). Hi-sit8-pun2 kap i pi*5-iu*5 hiah e5 sia*5, Ti2-pun2, Pa-boat8-pa-lek8, Pek-pa-lek8-bian2;  18). Nga2-chap8, Ki-ti2-bok8, Bi2-hoat-ap;  19). Ki-liat8-teng5, Se-pi2-ma2, kap soa*-kok tiong e5 soa* Se3-liat8-hap-sa-hat;  20). Pek-pi3-ji*2, Pi3-su-ka e5 soa*-phia*5, Pek-ia5-se-boat8;  21). koh pi*5-iu*5 hiah e5 sia*5, ti7 Hi-sit8-pun2 choe3-ong5 e5 A-moo5-li7 lang5 e5 ong5 Se-hong5 e5 choan5-kok;  Moo5-se phah i kap Bi2-tian5 hiah e5 siu2-leng2, chiu7-si7 I2-bi7, Li7-kim, Soo-ji*2, Hoo7-ji*2, Li7-pa;  chiah-e5 long2 si7 tiam3 ti7 hit soo2-chai7 choe3 siu2-leng2, siok8 ti7 Se-hong5 e5.  22). I2-sek-liat8 lang5 thai5 hiah e5 lang5 e5 si5, ia7 eng7 to thai5 Pi2-ji*2 e5 kia*2, sut8-su7 Pa-lan5.  23). Liu5-pian7 lang5 e5 keng2-kai3, i e5 giap8 ti7 Iok-tan3 kap ho5-pi* e5 toe7.  Che si7 Liu5-pian7 lang5 e5 giap8, chiau3 in e5 chong-chok8, chiah e5 sia*5, chiah e5 hiu*-sia7.
	24). Moo5-se pun hoo7 Ka-tek lang5, chiau3 Ka-tek chi-phai3 e5 chong-chok8.  25). In e5 keng2-kai3 si7 Nga2-sia7 kap Ki-liat8 it-chhe3 e5 sia*5, kap A-bun5 lang5 chit8-poa*3 e5 toe7, kau3 Lah8-pa thau5-cheng5 e5 A-lo5-ji*2.  26). Tui3 Hi-sit8-pun2 kau3 Lah8-boat8-bi2-su-pa, kap Pi2-to-leng5, koh tui3 Ma2-hap-liam7, kau3 Ti2-phek e5 keng2-kai3;  27). kap soa*-kok-tiong e5 Pek-a-lan5, Pek-leng5-lah8, Soo2-kat, Sat-hun, chiu7-si7 Hi-sit8-pun2 ong5 Se-hong5 kok-lai7 soo2 chhun e5 toe7, i2-kip8 Iok-tan3 ho5 kap ho5-pi* e5 toe7, tit8-kau3 Ki-ni5-liat8 hai2 e5 kek8-thau5, ti7 Iok-tan3 hit-peng5 e5 tang--si3.  28). Che si7 Ka-tek lang5 chiau3 i e5 chong-chok8 soo2 tit-tioh8 choe3-giap8 chiah e5 sia*5, kap hiu*-sia7.
	29). Moo5-se pun hoo7 Ma2-na2-se poa*3-chi-phai3-e5, si7 chiau3 Ma2-na2-se lang5 poa*3-chi-phai3 e5 chong-chok8.  30). In e5 keng2-kai3 si7 tui3 Ma2-hap-liam7 khi2, pau-ham5 Pa-san choan5-toe7, chiu7-si7 Pa-san ong5 Gok8 e5 chong5-kok, kap ti7 Pa-san Gai7-ji*2 it-chhe3 e5 sia*5, kiong7 lak8-chap8 e5 sia*5;  31). Ki-liat8 e5 chit8-poa*3, kap A-su-tha-liok8, I2-tek-lai5, si7 siok8 Pa-san ong5 Gok8 e5 kok e5 sia*5, si7 hoo7 Ma2-na2-se e5 kia*2, Ma2-kiat, chiu7-si7 Ma2-kiat e5 kia*2-sun e5 chit8-poa*3, chiau3 i e5 chong-chok8.
	32). Teng2-bin7 si7 Moo5-se ti7 Iok-tan3 hit-peng5 tang--si3, Ia5-li7-ko tui3-bin7 Moo5-ap e5 pi*5-iu*5, soo2 pun e5 giap8.  33). Tok8-tok8 Li7-bi7 chi-phai3, Moo5-se bo5 pun-giap8 hoo7 in;  Ia5-ho5-hoa I2-sek-liat8 e5 Siong7-te3 si7 choe3 in e5 san2-giap8, chiau3 I soo2 ka7 in kong2 e5.

[14]	I2-sek-liat8 lang5 ti7 Ka-lam5 toe7 soo2 tit-tioh8 e5 giap8, chiu7-si7 che3-si I2-li7-a-sat, kap Lun3 e5 kia*2 Iok-su-a, kap I2-sek-liat8 tak8 chi-phai3 e5 chok8-tiu*2, soo2 pun hoo7 in e5, long2 ki3 ti7 e7-toe2.  2). Si7 chiau3 Ia5-ho5-hoa thok Moo5-se soo2 beng7-leng7 e5, liam-khau pun hoo7 kau2 chi-phai3 koh poa*3-chi-phai3.  3). In-ui7 Moo5-se ti7 Iok-tan3 ho5 hit-peng5, i2-keng pun-giap8 hoo7 nng7 e5 chi-phai3 koh poa*3-chi-phai3;  tok8-tok8 ti7 in tiong-kan bo5 pun-giap8 hoo7 Li7-bi7 lang5.  4). In-ui7 Iok-sak e5 kia*2-sun si7 nng7 chi-phai3, chiu7-si7 Ma2-na2-se kap I2-hoat-lian5;  chong2-si7 bo5 eng7 toe7 pun hoo7 Li7-bi7 lang5 choe3-giap8;  chi2-u7 hoo7 in sia*5 thang khia7-khi2, kap sia*5 e5 kau-ia2, thang choe3 cheng-si* kap chai5-but8 e5 loo7-eng7.  5). I2-sek-liat8 lang5 chiau3 Ia5-ho5-hoa soo2 beng7-leng7 Moo5-se e5 khi3 kia*5, lai5 pun hit e5 toe7.
	6). Hit-si5 Iu5-tai7 lang5 ti7 Kiat-kah ki*3 Iok-su-a; u7 Ki-ni5-se2 chok8, Ia5-hu-ni5 e5 kia*2 Ka-lek8, ka7 i kong2, Cha2 ti7 Ka-te-su-pa-ni5-a, Ia5-ho5-hoa tui3 Siong7-te3 e5 loo5-pok8 Moo5-se soo2 kong2, koan-he7 li2 goa2 e5 tai7-chi3 e5, li2 long2 chai.  7). Ia5-ho5-hoa e5 loo5-pok8 Moo5-se tui3 Ka-te-su-pa-ni5-a chhe goa2 thau-khoa*3 chit e5 toe7, hit-si5 goa2 tu2-a2 si3-chap8 he3; goa2 chin7 goa2 e5 sim he5-hok i.  8). Chong2-si7 kap goa2 chiu*7--khi3 hiah e5 hia*-ti7 hoo7 peh-si*3 sim sit-chi3;  tok8-tok8 goa2 choan-sim te3 Ia5-ho5-hoa goa2 e5 Siong7-te3.  9). Tng-jit8 Moo5-se chiu3-choa7 kong2, Li2 e5 kha soo2 tah8 e5 toe7, tia*7-tioh8 beh kui li2 kap li2 e5 kia*2-sun, eng2-oan2 choe3-giap8;  in-ui7 li2 choan-sim kun-te3 Ia5-ho5-hoa goa2 e5 Siong7-te3.  10). Khoa*3 ah, Ia5-ho5-hoa chiau3 I soo2 kong2 e5, hoo7 goa2 oah8-teh i2-keng si3-chap8-goo7 ni5, chiu7-si7 tui3 I2-sek-liat8 lang5 kia*5 ti7 khoan3-ia2, Ia5-ho5-hoa ka7 Moo5-se kong2 che oe7 e5 si5; khoa*3 ah, hian7-kim goa2 poeh-chap8-goo7 he3 lah.  11). Goa2 iau2-ku2 iong2-kia*7, chhin-chhiu*7 Moo5-se chhe goa2 khi3 hit-jit8 chit8-iu*7, bo5-lun7 si7 cheng-chian3, si7 chhut-jip8, goa2 e5 khui3-lat8 hit-si5 chai*2-iu*7, hian7-chai7 goa2 e5 khui3-lat8 ia7 si7 an2-ni.  12). Kiu5 li2 eng7 Ia5-ho5-hoa hit-jit8 soo2 kong2 e5 soa*-toe7 hoo7 goa2; in-ui7 hit-jit8 li2 ia7 u7 thia*-ki*3; ti7-hia u7 A-lap8 chok8 e5 lang5, i e5 sia*5 khoah-toa7 kian-koo3; na7 Ia5-ho5-hoa kap goa2 te7-teh, goa2 chiu7 beh koa*2 in chhut, chiau3 Ia5-ho5-hoa soo2 kong2 e5.  13). Iok-su-a chiu7 ka7 i chiok-hok, eng7 Hi-pek-lun5 hoo7 Ia5-hu-ni5 e5 kia*2 Ka-lek8 choe3-giap8.  14). Soo2-i2 Hi-pek-lun5 choe3 Ki-ni5-se2 chok8 Ia5-hu-ni5 e5 kia*2 Ka-lek8 e5 san2-giap8, tit8-kau3 kin-a2-jit8; in-ui7 i choan-sim kun-te3 Ia5-ho5-hoa I2-sek-liat8 e5 Siong7-te3.  15). Hi-pek-lun5 cheng5 kio3 Ki-liat8-a-pa; chit e5 A-pa si7 A-lap8 chok8-tiong te7-it toa7 e5 lang5.  Tui3 an2-ni kok-lai7 thai3-peng5, bo5 koh kau-chian3.

[15]	Iu5-tai7 chi-phai3 chiau3 chong-chok8 liam-khau soo2 tit-tioh8 e5 toe7, si7 ti7 kek8 lam5--si3, kau3 I2-tong e5 kau-kai3, ng3-lam5 tit8-kau3 Sim5 e5 khong3-ia2.  2). In lam5--si3 e5 kai3, si7 tui3 Iam5-hai2 e5 kek8-thau5, chiu7-si7 ng3-lam5 e5 hai2-oan;  3). thang3-kau3 A-khek-lah8-pin soa*-phia*5 e5 lam5--si3, lian5-kau3 Sim5, chiu*7-kau3 Ka-te-su-pa-ni5-a e5 lam5--si3, koh ke3 Hi-su-lun5, chiu*7 kau3 A-tat8-ji*2, seh8 kau3 Kah-ka;  4). lian5 kau3 Ap-bun2, thang3-kau3 Ai-kip8 e5 sio2-ho5, chit e5 kai3 kau3 hai2 ui5-chi2;  che chiu7-si7 lin2 lam5--si3 e5 kai3;  5). tang--si3 e5 kai3, chiu7-si7 Iam5-hai2, kau3 Iok-tan3 ho5-khau2; pak--si3 e5 kai3, si7 tui3 Iok-tan3 ho5-khau2 e5 hai2-oan khi2;  6). chiu*7-kau3 Pek-hat-lah8, ke3 Pek-a-lah8-pa e5 pak--si3, chiu*7-kau3 Liu5-pian7 e5 kia*2 Pho-han2 e5 chioh8-poa*5;  7). hit e5 kai3 koh tui3 A-kat e5 soa*-kok chiu*7-kau3 Ti2-phek, tui3 pak--si3 chiu*7-khi3, ng3 A-too-beng5 e5 soa*-phia*5 tui3-bin7 e5 Kiat-kah, ti7 ho5 e5 lam5-peng5 e5;  hit e5 kai3 kau3 Un2-si7-bek8 e5 chui2, kau3 Un2-lo5-kiat ui5-chi2;  8). chit e5 kai3 keng-ke3 Pian7-him-lun3 e5 soa*-kok, chiu7 kau3 Ia5-poo3-su soa*-ki*5 e5 lam5--si3, (Ia5-poo3-su chiu7-si7 Ia5-loo7-sat-leng2);  hit e5 kai3 koh chiu*7-kau3 Pian7-him-lun3 soa*-kok sai--si3 e5 soa*-teng2, chiu7-si7 Li7-hoat-im soa*-kok pak--si3 e5 kek8-thau5; hit e5 kai3 koh tui3 soa*-teng2 kau3 Ni5-hut-to-a e5 chui2-choa*5, thang3-kau3 I2-hut-lun5 soa* hiah e5 sia*5; hit e5 kai3 koh kau3 Pa-lah8,  (Pa-lah8 chiu7-si7 Ki-liat8-ia5-lim5);  10). hit e5 kai3 koh tui3 Pa-lah8 ng3 sai--si3 seh8 kau3 Se-ji*2 soa*, ke3-kau3 Ia5-lim5 soa*-pi* e5 pak-peng5 (Ia5-lim5 chiu7-si7 Ki-sat-lun5), koh loh8-khi3 kau3 Pek-si7-bek8, keng-ke3 Teng5-lap8;  11). hit e5 kai3 koh thang3-kau3 I2-kek-lun5 pi*-a2 e5 pak--si3, hit e5 kai3 soa3 kau3 Si-ki2-lun5, keng-ke3 kau3 Pa-lah8 soa*, koh thang3-kau3 Nga2-pi2-liap; chit e5 kai3 kau3 hai2 ui5-chi2;  12). sai--si3 e5 kai3 kau3 toa7-hai2, kap i e5 hai2-ki*5.  Che si7 Iu5-tai7 lang5, chiau3 in e5 chong-chok8, si3-ui5 e5 kau-kai3.
	13). Chiau3 Ia5-ho5-hoa beng7-leng7 Iok-su-a e5, i chiu7 ti7 Iu5-tai7 e5 chok8-tiong, chiong chit8-hun7 hoo7 Ia5-hu-ni5 e5 kia*2 Ka-lek8 choe3-giap8, chiu7-si7 Ki-liat8-a-pa, ia7 mia5 Hi-pek-lun5; A-pa si7 A-lap8 chok8 e5 choo2.  14). Ka-lek8 tui3 hia koa*2-chhut A-lap8 sa* e5 kia*2, chiu7-si7 Si7-su, A-hi-ban7, That-mai2, long2 si7 A-lap8 e5 kia*2.  15). Koh tui3 hia chiu*7-khi3 kong2 Ti2-phek khia7-khi2 e5 peh-si*3; chit e5 Ti2-phek cheng5 mia5 kio3 Ki-liat8-se-hut.  16). Ka-lek8 kong2, Na7 u7 lang5 phah Ki-liat8-se-hut lai5 chhu2 i, goa2 beh chiong goa2 e5 cha-boo2-kia*2 Ap-sat hoo7 i choe3-boo2.  17). Ka-lek8 e5 hia*-ti7 Ki-lap8-su e5 kia*2 Go5-to5-liap chhu2 i; i chiu7 chiong i e5 cha-boo2-kia*2 Ap-sat hoo7 i choe3-boo2.  18). Ap-sat ke3-mng5 e5 si5, khng3 tiong7-hu tui3 in lau7-pe7 tho2 chit8 khu chhan5;  Ap-sat tui3 lu5 loh8--lai5; Ka-lek8 mng7 kong2, Li2 beh sim2-mih8 ah?  19). I kong2, Kiu5 li2 su3-hok goa2; li2 i2-keng an-ti3 goa2 ti7 lam5-hng e5 toe7, kiu5 li2 hoo7 goa2 chui2-choa*5.  I chiu7 eng7 teng2 e5 chui2-choa*5, e7 e5 chui2-choa*5 hoo7 i.
	20). Che si7 Iu5-tai7 lang5 e5 chi-phai3 soo2 tit-tioh8 e5 giap8, chiau3 i e5 chong-chok8.
	21). Iu5-tai7 lang5 e5 chi-phai3 lam5--si3 kek8-thau5 e5 sia*5, kap I2-tong kau-kai3 sa*-kun7 e5, chiu7-si7 Kah-siat, I2-tek, Nga2-koo-ji*2;  22). Ki-na2, Ti2-moo5-na2, A-tai7-tat8;  23). Ki-te-su, Ha7-so2, I2-the5-lam5;  24). Se-hut, The5-lian7, Pi2-a-liok8;  25). Ha7-so2-hap-tai7-tha, Ka-liok8-hi-su-lun5, (chiu7-si7 Ha7-so2);  26). A-ban7, Si7-ma2, Moo5-lah8-tai7;  27). Hap-sat-ka-tai7, Hek-sit8-bun5, Pek-pha*3-liat8;  28). Hap-sat-su-a, Piat8-si7-pa, Pi2-su-iok-tha;  29). Pa-lah8, I2-in, I2-sim;  30). I-lek8-to-liap8, Ki-sit, Ho5-ji*2-ma2;  31). Se2-kek-lah8, Bek8-ma2-na2, Sam-sat-na2;  32). Li7-pa-but8, Sit8-him, A-in, Lim5-bun5; kiong7 ji7-chap8-kau2 cho7 sia*5, kap in e5 hiu*-sia7.
	33). Ti7 pi*5-iu*5 u7 I2-sit8-to5, So2-lah8, A-sit8-na2;  34). Sat-lo5-a, Un2-kan-leng5, Tha-phoo2-a, I2-lam5;  35). Ia5-boat8, A-too7-lan5, So-ko, A-se-ka;  36). Sa-lah8-im, A-ti2-tha-im, Ki-ti2-lah8, Ki-ti2-lo5-tha-im; kiong7 chap8-si3 cho7 sia*5, kap i e5 hiu*-sia7.
	37). Se2-lam5, Hap-tai7-sa, Bek8-tai7-ka-tek;  38). Ti2-lian5, Bi2-su-pa, Iok-thiap;  39). Lah8-kiat, Pho-su-ka, I-ki-lun5;  40). Ka-pun2, Lah8-ban7, Ki-the5-li7;  41). Ki-te-lo5, Pek-tai7-kun2, Na2-ma2, Ma2-ki-tai7; kiong7 chap8-lak8 cho7 sia*5, kap i e5 hiu*-sia7.
	42). Lip8-na2, I2-thiap, A-san;  43). Ek-hut-tha, A-sit8-na2, Ni5-sek;  44). Ki-i-lah8, A-kek-sek, Ma2-li7-sa; kiong7 kau2 cho7 sia*5, kap i e5 hiu*-sia7.
	45). Koh u7 I2-kek-lun5 kap i e5 koe-chhi7, i e5 hiu*-sia7;  46). tui3 I2-kek-lun5 kau3 hai2, it-chhe3 oa2-kun7 A-sit8-tut8 e5, kap i e5 hiu*-sia7.
	47). A-sit8-tut8 kap i e5 koe-chhi7, i e5 hiu*-sia7;  Ka-sat, kap i e5 koe-chhi7, i e5 hiu*-sia7; kau3 Ai-kip8 sio2-ho5, kap toa7-hai2, i2-kip8 i e5 hai2-ki*5.
	48). Ti7 soa*-toe7 u7 Sa-bit8, Nga2-the5-ji*2, So-ko;  49). Tai7-na2, Ki-liat8-sat-na2, chiu7-si7 Ti2-phek;  50). A-na2-pek, I2-sit8-the5-bok8,  A-liam7;  51). Ko-san, Ho5-lun5, Ki-lo5;  kiong7 chap8-it cho7 sia*5, kap i e5 hiu*-sia7.
	52). Koh u7 A-lah8, Too7-ma2, I2-san;  53). Nga2-long5, Pek-tha-phoo2-a, A-hui-ka;  54). Hong5-tha, Ki-liat8-a-pa, chiu7-si7 Hi-pek-lun5, Se2-ji*2;  kiong7 kau2 cho7 sia*5, kap i e5 hiu*-sia7.
	55). Koh u7 Ma2-hun5, Ka-bit8, Se-hut, Iu5-tha;  56). Ia5-su-liat8, Iok-tian7, Sat-lo5-a;  57). Kai-un2, Ki-pi2-a, Teng5-lap8;  kiong7 chap8 cho7 sia*5, kap i e5 hiu*-sia7.
	58). Koh u7 Hap-hut, Pek-siok, Ki-tut8;  59). Ma2-liap8, Pek-a-lok8, I2-lek8-the5-kun;  kiong7 lak8 e5 sia*5, kap i e5 hiu*-sia7.
	60). Koh u7 Ki-liat8-pa-lek8, chiu7-si7 Ki-liat8-ia5-lim5, Lah8-pa; kiong7 nng7 cho7 sia*5, kap i e5 hiu*-sia7.
	61). Ti7 khong3-ia2 u7 Pek-a-lah8-pa, Bit8-teng, Se-ka-ka;  62). Lek8-san, Iam5-sia*5, Un2-ki-ti2;  kiong7 lak8 cho7 sia*5, kap i e5 hiu*-sia7.  63). Lun7-kau3 tiam3 ti7 Ia5-loo7-sat-leng2 e5 Ia5-poo3-su lang5, Iu5-tai7 lang5 boe7-oe7 koa*2 in chhut-khi3; chong2-si7 Ia5-poo3-su ti7 Ia5-loo7-sat-leng2 kap Iu5-tai7 lang5 sa*-kap khia7-khi2 tit8-kau3 kin-a2-jit8.

[16]	Iok-sek e5 kia*2-sun liam-khau soo2 tit-tioh8 e5 toe7, si7 tui3 oa2-kun7 Ia5-li7-ko e5 Iok-tan3 ho5 khi2, ti7 Ia5-li7-ko chui2 e5 tang-peng5, tui3 Ia5-li7-ko chiu*7--khi3, thang3-ke3 soa*-toe7 e5 khong3-ia2, kau3 Pek-tek8-li7;  2). koh tui3 Pek-tek8-li7 kau3 Loo7-su, lian5 kau3 A-ki lang5 e5 keng2-kai3, kau3 A-tha-liok8;  3). koh ng3-sai loh8-khi3 kau3 Ap-li7-the5 lang5 e5 keng2-kai3, kau3 e7-bin7 e5 Pek-ho5-lun5 e5 keng2-kai3, tit8-kau3 Ki-sek, thang3-kau3 hai2 ui5-chi2.  4). Iok-sek e5 kia*2 Ma2-na2-se I2-hoat-lian5 chiu7 tit-tioh8 che choe3 in e5 giap8.
	5). I2-hoat-lian5 kia*2-sun e5 keng2-kai3, chiau3 in e5 chong-chok8 soo2 tit-tioh8 e5, ki3 ti7 e7-bin7;  in e5 giap8 tang--si3 e5 kai3 si7 A-tha-liok8-a-tat8 kau3 teng2-bin7 e5 Pek-ho5-lun5;  6). hit e5 kai3 ng3 sai thang3-kau3 pak-peng5 e5 Bit8-bi2-tha, hit e5 kai3 ng3 tang seh8 kau3 Tha-lap8-si7-lo5, koh lian5 kau3 Nga2-lo5-hap e5 tang-peng5.  7). Tui3 Nga2-lo5-hap loh8--khi3 kau3 A-tha-liok8, koh kau3 Na2-lah8, thau3-kau3 Ia5-li7-ko, thang3-kau3 Iok-tan3 ui5-chi2.  8). Hit e5 kai3 tui3 Tha-phoo2-a ng3-sai, kau3 Ka-na2 ho5, thang3-kau3 hai2 ui5-chi2.  Che chiu7-si7 I2-hoat-lian5 lang5 e5 chi-phai3, chiau3 in e5 chong-chok8, soo2 tit-tioh8 e5 giap8.  9). Leng7-goa7 ti7 Ma2-na2-se kia*2-sun e5 giap8-tiong, u7 hun-piat e5 sia*5;  hiah e5 sia*5, kap i e5 hiu*-sia7, long2 pun hoo7 I2-hoat-lian5 lang5.  10). In bo5 koa*2-chhut tiam3 ti7 Ki-sek e5 Ka-lam5 lang5; chong2-si7 Ka-lam5 lang5 tiam3 ti7 I2-hoat-lian5 lang5 e5 tiong-kan, choe3 khoo2-kang e5 loo5-pok8, kau3 kin-a2-jit8.

[17]	Che si7 Ma2-na2-se e5 chi-phai3 liam-khau soo2 tit-tioh8 e5 giap8;  in-ui7 i si7 Iok-sek e5 toa7-kia*2.  Lun7-kau3 Ma2-kiat, si7 Ma2-na2-se e5 toa7-kia*2, Ki-liat8 e5 lau7-pe7, in-ui7 i si7 iong2-su7, chiu7 tit-tioh8 Ki-liat8 kap Pa-san.  2). Ma2-na2-se ki5-u5 e5 kia*2-sun, chiau3 in e5 chong-chok8, liam-khau pun-toe7; chiu7-si7 A-pi2-i2-sia7 e5 kia*2-sun, Hi-lek8 e5 kia*2-sun, A-su-liat8 e5 kia*2-sun, Si7-kiam3 e5 kia*2-sun, Hi-hut e5 kia*2-sun, Si7-bi2-tai7 e5 kia*2-sun; chiah-e5 chiau3 in e5 chong-chok8, long2 si7 Iok-sek e5 kia*2 Ma2-na2-se e5 ta-poo-teng.  3). Ma2-na2-se e5 goan5-sun, Ma2-kiat e5 cheng-sun, Ki-liat8 e5 sun, Hi-hut e5 kia*2 Se-lo5-hui-hap bo5 kia*2, chi2-u7 cha-boo2-kia*2; i e5 cha-boo2-kia*2 mia5-kio3 Ma2-lah8, Na2-a, Hat-lah8, Bit8-ka, Tek-sat.  4). In lai5 kau3 che3-si I2-li7-a-sat kap Lun3 e5 kia*2 Iok-su-a, kap cheng3 siu2-leng2 e5 bin7-cheng5, kong2, Ia5-ho5-hoa bat beng7-leng7 Moo5-se, ti7 goan2 hia*-ti7-tiong pun giap8 hoo7 goan2;  i chiu7 chiau3 Ia5-ho5-hoa soo2 beng7-leng7 e5, ti7 in lau7-pe7 e5 hia*-ti7-tiong, pun giap8 hoo7 in.  5). Ti7 Iok-tan3 hit-peng5, Ki-liat8 kap Pa-san toe7 i2-goa7, Ma2-na2-se koh liam-khau tit-tioh8 chap8-hun7 e5 toe7.  6). In-ui7 Ma2-na2-se hiah e5 cha-boo2-sun, ti7 Ma2-na2-se e5 kia*2-sun-tiong, tit-tioh8 giap8.  Ki-liat8 toe7 si7 siok8 Ma2-na2-se ki5-u5 e5 kia*2-sun.
	7). Ma2-na2-se e5 toe7-kai3, tui3 A-siat khi2, kau3 Si7-kiam3 e5 thau5-cheng5 e5 Bit8-bi2-tha, hit e5 kai3 ng3 chia*3-chhiu2-peng5, kau3 Un2-tha-phoo2-a khia7-khi2 e5 peh-si*3 hia.  8). Tha-phoo2-a e5 toe7 kui Ma2-na2-se; tok8-tok8 Ma2-na2-se e5 kau-kai3 e5 Tha-phoo2-a kui I2-hoat-lian5 e5 kia*2-sun.  9). I e5 kai3 loh8-khi3 kau3 Ka-na2 ho5; ti7 ho5 e5 lam5-peng5, ti7 Ma2-na2-se hiah e5 sia*5 e5 tiong-kan, chiah e5 sia*5 si7 siok8 I2-hoat-lian5;  Ma2-na2-se e5 toe7-kai3 si7 ti7 ho5 e5 pak--si3, thang3-kau3 hai2 ui5-chi2.  10). Lam5 siok8 I2-hoat-lian5, pak siok8 Ma2-na2-se, eng7 hai2 choe3 i e5 kai3; pak-peng5 kau3 A-siat, tang-peng5 kau3 I2-sat-ka.  11). Ma2-na2-se ti7 I2-sat-ka kap A-siat e5 keng2-lai7, u7 Pek-sian7 kap i e5 hiu*-sia7, I2-pek-lian5 kap i e5 hiu*-sia7, To5-ji*2 khia7-khi2 e5 peh-si*3 kap i e5 hiu*-sia7;  koh u7 sa* soo2-chai7 soa*-toe7, chiu7-si7 Un2-to-ji*2 kap i e5 hiu*-sia7, Tha-lap8 khia7-khi2 e5 peh-si*3 kap i e5 hiu*-sia7, Bi2-kiat-to khia7-khi2 e5 peh-si*3 kap i e5 hiu*-sia7.  12). Chong2-si7 Ma2-na2-se e5 kia*2-sun boe7-oe7 koa*2-chhut hiah e5 sia*5 e5 peh-si*3;  Ka-lam5 lang5 koat-i3 beh tiam3 ti7 hit e5 toe7;  13). kau3 I2-sek-liat8 lang5 kiong5-seng7 e5 si5 chiu7 hoo7 Ka-lam5 lang5 choe3 khoo2-kang, bo5 it-chin7 koa*2 in chhut.
	14). Iok-sek e5 kia*2-sun tui3 Iok-su-a kong2, Ia5-ho5-hoa peng5-si5 su3-hok goan2, goan2 chiu7 chia*5-choe3 toa7-chok8, li2 sia*2-su7 kan-ta eng7 chit8-khau e5 hun7-giah8 hoo7 goan2 choe3-giap8 ah?  15). Iok-su-a tui3 in kong2, Lin2 na7 ko2-jian5 chia*5-choe3 toa7-chok8, I2-hoat-lian5 toe7 tui3 ti7 lin2 si7 khah oeh8-soe3, chiu7 li2 thang chiu*7--khi3 chhiu7-na5, ti7 Pi2-li7-se2 lang5, Li7-hoat8-im lang5 e5 toe7, ti7-hia ui7 ka-ki7 lai5 khai-khun2.  16). Iok-sek e5 kia*2-sun kong2, Hit e5 toe7 bo5 kau3-giah8 iong5-un2 goan2; koh tiam3 ti7 pi*5-iu*5 e5 Ka-lam5 lang5, chiu7-si7 tiam3-ti7 Pek-sian7 kap i e5 hiu*-sia7, kap tiam3 Ia5-su-liat8 pi*5-iu*5 e5 lang5, long2 u7 thih-chhia.  17). Iok-su-a tui3 Iok-sek e5 ke, chiu7-si7 I2-hoat-lian5 kap Ma2-na2-se e5 lang5, kong2, Li2 si7 toa7-chok8 koh kiong5-seng7; m7-na7 chit8-khau e5 hun7-giah8, soa*-toe7 ia7 beh kui li2; sui-jian5 si7 chhiu7-na5 li2 ia7 thang chho3 i; i e5 kek8-thau5 ia7 beh siok8 li2; Ka-lam5 lang5 sui-jian5 u7 thih-chhia, koh kiong5-seng7, li2 ia7 oe7 koa*2 in chhut-khi3.

[18]	I2-sek-liat8 lang5 e5 choan5-hoe7 long2 chu7-chip8 ti7 Si7-lo5, tah hoe7-boo7 ti7-hia;  in-ui7 toe7-hng i2-keng hoo7 in khah-ia*5.  2). I2-sek-liat8 lang5 tiong, iau2 u7 chhit chi-phai3 be7 tit-tioh8 in e5 giap8.  3). Iok-su-a tui3 I2-sek-liat8 lang5 kong2, Ia5-ho5-hoa, lin2 liat8-choo2 e5 Siong7-te3, soo2 siu*2-su3 lin2 e5 toe7, lin2 ian5-chhian5 m7-khi3 chhu2 i, beh kau3 ti7-si5 ah?  4). Lin2 tak8 chi-phai3 tioh8 keng2 sa*-lang5, goa2 beh chhe in khi3;  in chiu7 khi2-sin pian3-kia*5 hit e5 toe7, chiau3 in e5 hun7-giah8 ui7-too5, chiu7 to3--lai5 goa2 chia.  5). In tioh8 chiong toe7 pun choe3 chhit-hun7;  Iu5-tai7 iu5-goan5 ti7 lam5-hng, tiam3 ti7 i e5 keng2-lai7;  Iok-sek ke iu5-goan5 ti7 pak-hng tiam3 ti7 i e5 keng2-lai7.  6). Lin2 tioh8 chiong toe7 pun choe3 chhit-hun7, ui7-too5 theh8--lai5 chia;  goa2 chiu7 beh ti7 Ia5-ho5-hoa lan2 Siong7-te3 e5 bin7-cheng5 ka7 lin2 liam-khau.  7). Tok8-tok8 Li7-bi7 lang5 ti7 lin2 tiong-kan bo5 hun7, in-ui7 Ia5-ho5-hoa che3-si e5 chit chiu7-si7 in e5 giap8;  Ka-tek Liu5-pian7 kap Ma2-na2-se poa*3-chi-phai3, i2-keng ti7 Iok-tan3 hit-peng5 tang--si3 tit-tioh8 toe7 choe3-giap8, chiu7-si7 Ia5-ho5-hoa e5 loo5-pok8 Moo5-se soo2 hoo7 in e5 .  8). Hiah e5 lang5 khi2-sin khi3; Iok-su-a beng7-leng7 hiah-e5 khi3 beh ui7 te7-too5 e5 lang5 kong2, Lin2 khi3 pian3-kia*5 hit e5 toe7, ui7-too5 to3-tng2-lai5 goa2 chia;  goa2 beh ti7 Si7-lo5 chia, Ia5-ho5-hoa e5 bin7-cheng5, ka7 lin2 liam-khau.  9). In chiu7 khi3, pian3-kia*5 hit e5 toe7, chiau3 in e5 sia*5 ui7-choe3 chhit-hun7, ki3 ti7 chheh--nih, to3-tng2 kau3 Si7-lo5 e5 ia*5-tiong, ki*3 Iok-su-a.  10). Iok-su-a chiu7 ti7 Si7-lo5 Ia5-ho5-hoa e5 bin7-cheng5, ka7 in liam-khau;  Iok-su-a ti7-hia pun-toe7 hoo7 I2-sek-liat8 lang5, chiau3 in e5 chong-chok8.
	11). Ka7 Pian7-nga2-bin2 e5 chi7-phai3 liam-khau, chiau3 in e5 chong-chok8 soo2 tit-tioh8 e5 toe7;  hit e5 kai3 si7 ti7 Iu5-tai7 e5 kia*2-sun, Iok-sek e5 kia*2-sun e5 tiong-kan.  12). In pak-peng5 e5 kai3, si7 tui3 Iok-tan3 ho5 khi2; i e5 kai3 chiu*7--khi3 kau3 Ia5-li7-ko pi*-a2 e5 pak--si3, koh chiu*7--khi3, poa*5-ke3 soa*, ng3 sai--si3 khi3, tit8-tit8 kau3 Pek-a-bun5 e5 khong3-ia2.  13). Hit e5 kai3 tui3-hia khi3 kau3 Loo7-su, kau3 Loo7-su lam5--si3 e5 pi*-a2 ( Loo7-su chiu7-si7 Pek-tek8-li7).  I e5 kai3 koh loh8--khi3 kau3 A-tha-liok8-a-tat8, oa2-kun7 e7-bin7 e5 Pek-ho5-lun5 lam5-peng5 e5 soa*;  14). i e5 kai3 tui3 sai--si3 oat-loh8 lam5, tui3 Pek-ho5-lun5 thau5-cheng5 lam5--si3 e5 soa*, tit8-kau3 Iu5-tai7 lang5 e5 sia*5 Ki-liat8-pa-lek8, (chiu7-si7 Ki-liat8-ia5-lim5); che si7 in sai--si3 e5 kai3.  15). Lam5-peng5 si7 tui3 Ki-liat8-ia5-lim5 e5 kek8-thau5 khi2; i e5 kai3 tui3 sai--si3 chhut, kau3 Ni5-hut-to-a e5 chui2-choa*5;  16). i e5 kai3 koh loh8-khi3 kau3 Pian7-him-lun3 soa*-kok tui3-bin7 e5 soa*-pi*, chiu7-si7 Li7-hoat8-im soa*-kok pak--si3 e5 soa*; koh loh8-khi3 kau3 Him-lun3 soa*-kok, kau3 Ia5-poo3-su e5 lam5-peng5; koh loh8-khi3 kau3 Un2-lo5-kiat;  17). koh tui3 pak--si3 chhut-khi3 kau3 Un2-si7-lek8, chhut--khi3 kau3 A-too-beng5 soa*-phia*5 tui3-bin7 e5 Ki-li7-liok8, koh loh8--khi3 kau3 Liu5-pian7 e5 kia*2 Pho-han2 e5 chioh8-poa*5.  18). Koh khi3 A-lah8-pa tui3-bin7 pak--si3 e5 pi*-a2, loh8-khi3 kau3 A-lah8-pa;  19). i e5 kai3 kau3 Pek-hat-lah8 pak--si3 e5 pi*-a2;  chit e5 kai3 tit8-tit8 kau3 Iam5-hai2 pak-peng5 e5 hai2-oan, chiu7-si7 Iok-tan3 lam5--si3 e5 ho5-khau2;  che si7 i lam5-peng5 e5 kai3;  20). tang-peng5 e5 kai3 kau3 Iok-tan3 ho5.  Che si7 Pian7-nga2-bin2 lang5 e5 giap8, chiau3 in e5 chong-chok8, in si3-ui5 e5 kau-kai3.
	21). Pian7-nga2-bin2 e5 chi-phai3 chiau3 in e5 chong-chok8 soo2 tit-tioh8 e5 sia*5, chiu7-si7 Ia5-li7-ko, Pek-hat-lah8, I-bek8-ki-sek;  22). Pek-a-lah8-pa, Se2-ma2-liam2, Pek-tek8-li7;  23). A-bun5, Pa-lah8, Go5-hut-lah8;  24). Ki-hoat-a-moo5-ni5, Go5-hut-ni5, Ka-pa;  kiong7 chap8-ji7 cho7 sia*5, kap i e5 hiu*-sia7.  25). Koh u7 Ki-pian3, Lah8-ma2, Pi2-lok8;  26). Bi2-su-pa, Ki-hui-lah8, Moo5-sat;  27). Li7-kian, I-li7-pi3-lek8, Tha-lah8-lah8;  28). Se2-lah8, I2-li7-hut, Ia5-poo3-su, chiu7-si7 Ia5-loo7-sat-leng2, Ki-pi2-a, Ki-liat8;  kiong7 chap8-si3 cho7 sia*5, kap i e5 hiu*-sia7.  Che si7 Pian7-nga2-bin2 lang5 soo2 tit-tioh8 e5 giap8, chiau3 in e5 chong-chok8.

[19]	Te7-ji7 pai2 liam-khau si7 ui7-tioh8 Se-bian7, chiu7-si7 ui7-tioh8 Se-bian7 lang5 e5 chi-phai3; chiau3 in e5 chong-chok8.  In e5 giap8 si7 ti7 Iu5-tai7 lang5 e5 giap8 e5 tiong-kan.  2). In soo2 tit-tioh8 e5 san2-giap8, chiu7-si7 Piat8-si7-pa, Si7-pa, Moo5-lah8-tai7;  3). Hap-sat-su-a, Pa-lah8, I2-sim;  4). I-li7-to-lah8, Pi2-thoo2-lek8, Ho5-ji*2-ma2;  5). Se2-kek-lah8, Pek-ma2-ka-phok, Hap-sat-soo-sat;  6). Pek-li7-pa-but8, Sa-loo2-hiam2;  kiong7 chap8-sa* cho7 sia*5, kap i e5 hiu*-sia7.  7). A-in, Li7-bun5, I2-thiap, A-san;  kiong7 si3 cho7 sia*5, kap i e5 hiu*-sia7;  8). kap chiah e5 sia*5 si3-ui5 it-chhe3 e5 hiu*-sia7, tit8-kau3 Pa-lah8-pi2-ji*2 lam5--si3 e5 Lah8-ma2.  Che si7 Se-bian7 lang5 e5 chi-phai3 soo2 tit-tioh8 e5 giap8, chiau3 in e5 chong-chok8.  9). Se-bian7 lang5 e5 giap8 si7 tui3 Iu5-tai7 lang5 e5 giap8-tiong tit-tioh8 e5;  in-ui7 Iu5-tai7 lang5 e5 hun7-giap8 siu*-choe7; soo2-i2 Se-bian7 lang5 ti7 in e5 giap8-tiong tit-tioh8 giap8.
	10). Te7-sa* pai2 liam-khau si7 ui7-tioh8 Se-poo3-lun5 lang5, chiau3 in e5 chong-chok8.  11). In e5 giap8 e5 toe7-kai3 si7 kau3 Sat-lip8;  in e5 kai3 sai--si3 chiu*7-khi3 kau3 Ma2-lah8-lah8, thau3-kau3 Tai7-pa-siat, koh thau3-kau3 Iok-liam7 thau5-cheng5 e5 khoe;  12). koh tui3 Sat-lip8 oat tui3 tang--si3, ng3 jit8-chhut e5 soo2-chai7, kau3 Kiat-su-liok8-tha-pok8 e5 kau-kai3; koh thang3-kau3 Tai7-pi-lah8, chiu*7 kau3 Nga2-hui-a.  13). Tui3 hia ng3-tang khi3 kau3 Ka-tek8-hi2-hut, koh kau3 I2-tek8-ka-sin3, koh chhut-khi3 Lim5-bun5, thang3-kau3 Ni5-a;  14). hit e5 kai3 tui3 pak-hng seh8 i, kau3 Hap-na2-tun3, thang3-kau3 I-hut-tha-i-lek8 e5 soa*-kok chi2;  15). iau2 u7 Ka-tha, Na2-hap-lah8, Sin-lun5, I2-tai7-lah8, Pek-li7-heng5;  kiong7 chap8-ji7 cho7 sia*5, kap in e5 hiu*-sia7.  16). Chiah e5 sia*5, kap in e5 hiu*-sia7, chiu7-si7 Se-poo3-lun5 lang5 soo2 tit-tioh8 e5 giap8, chiau3 in e5 chong-chok8.
	17). Te7-si3 pai2 liam-khau ui7-tioh8 I2-sat-ka, chiu7-si7 ui7-tioh8 I2-sat-ka lang5, chiau3 in e5 chong-chok8;  18). in e5 toe7-kai3 u7 Ia5-su-liat8, Ki-soo-lut8, Su-liam7;  19). Hap-hut-lian5, Si7-an3, A-na2-hap-lah8;  20). Lah8-phek, Ki-sian7, A-piat8;  21). Li7-biat8, Un2-kan-leng5, Un2-hap-tai7, Pek-pha*3-siat;  22). hit e5 kau-kai3 kau3 Tha-pok8, Sa-hap-se2-ma2, Pek-si7-bek8;  in e5 kai3 e5 kek8-thau5 si7 ti7 Iok-tan3;  kiong7 chap8-lak8 cho7 sia*5, kap in e5 hiu*-sia7.  23). Chiah e5 sia*5, kap in e5 hiu*-sia7, chiu7-si7 I2-sat-ka lang5 e5 chi-phai3 soo2 tit-tioh8 e5 giap8, chiau3 in e5 chong-chok8.
	24). Te7-goo7 pai2 liam-khau si7 ui7-tioh8 A-siat lang5 e5 chi-phai3, chiau3 in e5 chong-chok8.  25). In e5 toe7-kai3 si7 Hek-kah, Hap-li7, Pi2-tian5, Ap-soah;  26). A-lah8-bi2-lek8, A-boat8, Bi2-sa-lek8, ng3 sai--si3 kau3 Ka-bit8, koh kau3 Hi-hat-lip8-lap8;  27). oat ng3 jit8-chhut e5 soo2-chai7, kau3 Pek-tai7-kun2, thang3-kau3 Se-poo3-lun5, oat pak--si3 kau3 I-hut-tha-i-lek8 soa*-kok, kau3 Pek-i2-bek8, kap Ni5-giap8, ia7 thang3-kau3 Ka-poo7-lek8 e5 to3-peng5.  28). Koh kau3 Gi7-pek-lun5, Li7-hap8, Hap-bun5, Ka-na2, tit8-kau3 Se-tun3 e5 toa7-sia*5.  29). Hit e5 kai3 oat kau3 Lah8-ma2, kap kian-koo3 e5 sia*5 Chhui-lo5;  hit e5 kai3 koh seh8 kau3 Ho5-sat; i e5 kek8-thau5 kau3 ti7 hai2, kun7 A-hek-sek it-tai3 e5 toe7-hng;  30). koh u7 OO-ma2, A-hut, Li7-hap8;  kiong7 ji7-chap8-ji7 cho7 sia*5, kap i e5 hiu*-sia7.  31). Chiah e5 sia*5, kap in e5 hiu*-sia7, chiu7-si7 A-siat lang5 e5 chi-phai3 soo2 tit-tioh8 e5 giap8, chiau3 in e5 chong-chok8.
	32). Te7-lak8 pai2 liam-khau ui7-tioh8 Na2-hut-tha-li7 lang5, chiu7-si7 Na2-hut-tha-li7 e5 lang5, chiau3 in e5 chong-chok8.  33). In e5 kai3 si7 tui3 Hi-li7-hut, tui3 Sat-na2-im e5 siong7-chhiu7, tui3 A-tai7-bi2-ni5-kiat, kap Nga2-pi2-liap, tit8-kau3 Lah8-kiong7, thang3-kau3 Iok-tan3 ho5;  34). hit e5 kai3 oat ng3 sai--si3, kau3 A-su-lap8-tha-pok8; tui3 hia chhut-khi3 kau3 Hoo7-kat,  lam5-peng5 kau3 Se-poo3-lun5, sai-peng5 kau3 A-siat;  koh ng3 jit8-chhut e5 soo2-chai7, thau3-kau3 Iok-tan3 ho5 hia, kau3 Iu5-tai7.  35). Kian-koo3 e5 sia*5 chiu7-si7 Se-teng, Chhek-ji*2, Hap-boat8, Lah8-kah, Ki-ni5-liat8;  36). A-tai7-ma2, Lah8-ma2, Ha7-so2;   37). Ki-te-su, I2-tek-lai5, Un2-ha7-so2;  38). I2-li7-un2, Bit8-tai7-i-lek8, Ho5-lian5, Pek-a-lap8, Pek-si7-bek8;  kiong7 chap8-kau2 cho7 sia*5, kap in e5 hiu*-sia7.  39). Chiah e5 sia*5 kap in e5 hiu*-sia7 chiu7-si7 Na2-hut-tha-li7 lang5 e5 chi-phai3 soo2 tit-tioh8 e5 giap8, chiau3 in e5 chong-chok8.
	40). Te7-chhit pai2 liam-khau ui7-tioh8 Tan3 e5 kia*2-sun e5 chi-phai3, chiau3 in e5 chong-chok8.  41). In e5 giap8 e5 toe7-kai3 si7 So2-lah8, I2-sit8-to5, I-ji*2-si7-bek8;  42). Sa-lah8-pin, A-nga2-lun5, I-the5-lah8;  43). I2-lun5, Teng5-na2-tha, I2-kek-lun5;  44). I-li7-the5-ki, Ki-pi2-tun3, Pa-lah8;  45). I-oo5-tek, Pi2-ni5-pi2-lah8, Ka-tek8-lim5-bun5;  46). Bi2-ia5-khun, Lah8-khun, kap Iok-pha*3 tui3-bin7 e5 toe7-kai3.  47). Tan3 e5 kia*2-sun e5 toe7-kai3 poa*5-ke3 in e5 pun2-giap8; in-ui7 Tan3 e5 kia*2-sun chiu*7--khi3 kong-kek Li7-sian7, lai5 chhu2 i, eng7 to thai5 sia*5-lai7 e5 lang5, tit-tioh8 hit e5 sia*5; eng7 in choo2-kong Tan3 e5 mia5 kio3 Li7-sian7 choe3 Tan3.  48). Chiah e5 sia*5, kap in e5 hiu*-sia7, chiu7-si7 Tan3 e5 kia*2-sun e5 chi-phai3 soo2 tit-tioh8 e5 giap8, chiau3 in e5 chong-chok8.
	49). In chiau3 toe7-kai3 pun toe7 choe3-giap8 i2-keng oan5, I2-sek-liat8 lang5 chiu7 ti7 in tiong-kan chiong toe7 hoo7 Lun3 e5 kia*2 Iok-su-a choe3-giap8.  50). Chiau3 Ia5-ho5-hoa e5 beng7-leng7, chiong i soo2 kiu5 e5 sia*5 hoo7 i, chiu7-si7 I2-hoat-lian5 soa*-toe7 e5 Teng5-na2-se-lah8; i chiu7 khi2 hit e5 sia*5, tiam3 ti7 hit tiong-kan.
	51). Chiah-e5 chiu7-si7 che3-si I2-li7-a-sat, kap Lun3 e5 kia*2 Iok-su-a, i2-kip8 I2-sek-liat8 lang5 chi-phai3-tiong e5 chok8-tiu*2, ti7 Si7-lo5, ti7 hoe7-boo7 mng5-khau2, Ia5-ho5-hoa e5 bin7-cheng5, liam-khau soo2 pun e5 giap8.  An2-ni in pun-oan5 hit e5 toe7.

[20]	Ia5-ho5-hoa hoan-hu3 Iok-su-a kong2, Li2 hoan-hu3 I2-sek-liat8 lang5, kong2, Lin2 tioh8 chiau3 Goa2 thok Moo5-se soo2 ka7 lin2 kong2 e5, ui7 ka-ki7 siat-lip8 to5-siam2 e5 sia*5;  3). hoo7 hit e5 bo5-i3-tiong chho3-goo7 thai5-lang5-e5, thang chau2 kau3 hia; hiah e5 sia*5 thang choe3 lin2 siam2-pi7 po3-jin5-beng7 e5 lang5 e5 soo2-chai7.  4). I beh chau2 kau3 chiah e5 sia*5 e5 chit8-e5, khia7 ti7 sia*5-mng5-khau2, chiong i e5 su7-cheng5 kong2 hoo7 hit e5 sia*5 e5 tiu*2-lo2 thia*; in chiu7 siu i jip8 sia*5, hoo7 i chit8 soo2-chai7, hoo7 i tiam3 ti7 in tiong-kan.  5). Po3-jin5-beng7-e5 na7 tui-jip i, in m7-thang eng7 thai5-lang5-e5 kau ti7 i e5 chhiu2;  in-ui7 i chho3-goo7 thai5-si2 i e5 chhu3-pi*, peng5-soo3 bo5 oan3-hun7 i.  6). I beh toa3 ti7 hit e5 sia*5, theng3-hau7 khia7 ti7 hoe7-chiong3 e5 bin7-cheng5 siu7 sim2-phoa*3, theng3-hau7 hit-si5 e5 che3-si-tiu*2 i2-keng si2, thai5-lang5-e5 chiah thang to3-khi3 kau3 pun2-sia*5, pun2-ke, chiu7-si7 i soo2 tui3 hia chau2--chhut-lai5 hit e5 sia*5.
	7). In chiu7 tia*7-tioh8 siat ti7 Na2-hut-tha-li7 soa*-toe7, ti7 Ka-li7-li7 e5 Ki-te-su, kap ti7 I2-hoat-lian5 soa*-toe7 e5 Si7-kiam3, i2-kip8 ti7 Iu5-tai7 soa*-toe7 e5 Ki-liat8-a-pa, chiu7-si7 Hi-pek-lun5.  Koh ti7 Iok-tan3 hit-peng5, kun7 Ia5-li7-ko tang--si3, siat-lip8 siok8 Liu5-pian7 chi-phai3, ti7 khong3-ia2, ti7 pi*5-iu*5 e5 Pi2-sek;  kap siok8 Ka-tek chi-phai3 Ki-liat8 e5 Lah8-boat8; i2-kip8 siok8 Ma2-na2-se chi-phai3, Pa-san e5 Ko-lan5.  9). Chiah-e5 si7 ui7-tioh8 I2-sek-liat8 cheng3-lang5, kap kia3-kha ti7 tiong-kan soo2 siat e5 sia*5, hoo7 chho3-goo7 thai5-lang5-e5 long2 thang chau2 kau3 hia, bo5 si2 ti7 po3-jin5-beng7 e5 lang5 e5 chhiu2, theng3-hau7 i khia7 ti7 hoe7-chiong3 e5 bin7-cheng5.

[21]	Hit-si5 Li7-bi7 lang5 chiah e5 chok8-tiu*2 chiu7-kun7 che3-si I2-li7-a-sat, kap Lun3 e5 kia*2 Iok-su-a, i2-kip8 I2-sek-liat8 lang5 chi-phai3 chiah e5 chok8-tiu*2;  2). ti7 Ka-lam5 toe7 e5 Si7-lo5 ka7 in kong2, Cheng5 Ia5-ho5-hoa thok Moo5-se hoo7 goan2 u7 sia*5 thang khia7-khi2, u7 kau-ia2 thang choe3 chhi7 cheng-si* e5 loo7-eng7.  3). I2-sek-liat8 lang5 chiu7 chiau3 Ia5-ho5-hoa soo2 beng7-leng7 e5, tui3 ka-ki7 e5 giap8-tiong, chiong e7-bin7 soo2 ki3 chiah e5 sia*5, kap in e5 kau-ia2, hoo7 Li7-bi7 lang5.
	4). Ui7 Ko-hat chiah e5 chok8 liam-khau; Li7-bi7 lang5 tiong che3-si A-lun5 e5 kia*2-sun, tui3 Iu5-tai7 chi-phai3, Se-bian7 chi-phai3, Pian7-nga2-bin2 chi-phai3, liam-tioh8 chap8-sa* cho7 sia*5.
	5). Ko-hat ki5-u5 e5 kia*2-sun, tui3 I2-hoat-lian5 chi-phai3 e5 chong-chok8, tui3 Tan3 e5 chi-phai3, tui3 Ma2-na2-se poa*3-chi-phai3, liam-tioh8 chap8 cho7 sia*5.
	6). Kek-sun7 e5 kia*2-sun, tui3 I2-sat-ka chi-phai3 e5 chong-chok8, tui3 A-siat e5 chi-phai3, tui3 Na2-hut-tha-li7 e5 chi-phai3, tui3 tiam3 ti7 Pa-san e5 Ma2-na2-se poa*3-chi-phai3, liam-tioh8 chap8-sa* cho7 sia*5.
	7). Bi2-lah8-li7 e5 kia*2-sun, chiau3 in e5 chong-chok8, tui3 Liu5-pian7 e5 chi-phai3, tui3 Ka-tek e5 chi-phai3, tui3 Se-poo3-lun5 e5 chi-phai3, tit-tioh8 chap8-ji7 cho7 sia*5.
	8). I2-sek-liat8 lang5 chiau3 Ia5-ho5-hoa thok Moo5-se soo2 beng7-leng7-e5, chiong chiah e5 sia*5, kap in e5 kau-ia2, liam-khau pun hoo7 Li7-bi7 lang5.  9). Koh tui3 Iu5-tai7 kia*2-sun e5 chi-phai3, Se-bian7 kia*2-sun e5 chi-phai3, e7-bin7 ki3-mia5 hiah e5 sia*5 hoo7 in;  10). chiu7-si7 hoo7 Li7-bi7 kia*2-sun-tiong, Ko-hat chong-chok8-tiong, A-lun5 e5 kia*2-sun; in-ui7 hoo7 in tai7-seng liam-khau;  11). eng7 Iu5-tai7 soa*-toe7 e5 Ki-liat8-a-pa, (chiu7-si7 Hi-pek-lun5,) kap i si3-ui5 e5 kau-ia2, hoo7 in; A-pa si7 A-lap8 chok8 e5 choo2.  12). Tok8-tok8 hit e5 sia*5 e5 chhan5, kap i e5 hiu*-sia7, in hoo7 Ia5-hu-ni5 e5 kia*2 Ka-lek8 choe3-giap8.
	13). Koh eng7 Hi-pek-lun5, kap i e5 kau-ia2, chiu7-si7 thai5-si2-lang5 to5-siam2 e5 sia*5; i2-kip8 Lip8-na2 kap i e5 kau-ia2, hoo7 che3-si A-lun5 e5 kia*2-sun;  14). koh hoo7 in Nga2-the5-ji*2, kap i e5 kau-ia2, I2-sit8-the5-bok8, kap i e5 kau-ia2;  15). Ho5-lun5 kap i e5 kau-ia2, Ti2-phek kap i e5 kau-ia2;  16). A-in, kap i e5 kau-ia2, U-tha kap i e5 kau-ia2, Pek-si7-bek8 kap i e5 kau-ia2;  kiong7 kau2 cho7 sia*5, long2 si7 tui3 chi2 nng7 chi-phai3 hoo7 in.  17). Koh tui3 Pian7-nga2-bin2 e5 chi-phai3, hoo7 in Ki-pian3 kap i e5 kau-ia2, Ka-pa kap i e5 kau-ia2;  18). A-na2-tut8 kap i e5 kau-ia2, A-lek8-bun5 kap i e5 kau-ia2,  kiong7 si3 cho7 sia*5;  19). A-lun5 e5 kia*2-sun choe3 che3-si--e5 soo2 tit-tioh8 e5 sia*5 kiong7 chap8-sa* cho7 sia*5, kap i e5 kau-ia2.  20). Li7-bi7 lang5 Ko-hat kia*2-sun e5 chong-chok8, chiu7-si7 Ko-hat ki5-u5 e5 kia*2-sun, liam-khau soo2 tit-tioh8 e5 sia*5 si7 tui3 I2-hoat-lian5 chi-phai3-tiong pun-chhut-e5.  21). Koh eng7 I2-hoat-lian5 soa*-toe7 e5 Si7-kiam3, chiu7-si7 thai5-si2-lang5-e5 to5-siam2 e5 sia*5, kap in e5 kau-ia2, i2-kip8 Ki-sek kap i e5 kau-ia2;  22). Ki-pek-sian kap i e5 kau-ia2, Pek-ho5-lun5 kap i e5 kau-ia2 hoo7 in;  kiong7 si3 cho7 sia*5.  23). Koh tui3 Tan3 e5 chi-phai3-tiong, hoo7 in I-li7-the5-ki kap i e5 kau-ia2, Ki-pi2-tun3 kap i e5 kau-ia2;  24). A-nga2-lun5 kap i e5 kau-ia2, Ka-tek8-lim5-bun5 kap i e5 kau-ia2;  kiong7 si3 cho7 sia*5.  25). Koh tui3 Ma2-na2-se poa*3-chi-phai3 tiong hoo7 in Tha-lap8 kap i e5 kau-ia2, i2-kip8 Ka-tek8-lim5-bun5 kap i e5 kau-ia2; kiong7 nng7 cho7 sia*5.  26). Ko-hat e5 kia*2-sun ki5-u5 e5 chong-chok8, soo2 tit-tioh8 e5 sia*5, kiong7 chap8-cho7, kap in e5 kau-ia2.
	27). Koh tui3 Ma2-na2-se poa*3-chi-phai3 e5 giap8-tiong, chiong Pa-san e5 Ko-lan5, chiu7-si7 thai5-lang5-e5 to5-siam2 e5 sia*5, kap i e5 kau-ia2, i2-kip8 Pi2-si-the5-lah8 kap i e5 kau-ia2, kiong7 nng7 cho7 sia*5, hoo7 Li7-bi7 chong-chok8 Kek-sun7 e5 kia*2-sun.  28). Koh tui3 I2-sat-ka chi-phai3 e5 giap8-tiong, eng7 Ki-sian7 kap i e5 kau-ia2, Tai7-pi2-lah8 kap i e5 kau-ia2;  29). Ia5-boat8 kap i e5 kau-ia2, Un2-kan-leng5 kap i e5 kau-ia2, kiong7 si3 cho7 sia*5, hoo7 in.  30). Koh tui3 A-siat chi-phai3 e5 giap8-tiong, eng7 Bi2-sa-lek8 kap i e5 kau-ia2, Ap-tun3 kap i e5 kau-ia2;  31). Hek-kah kap i e5 kau-ia2, Li7-hap8 kap i e5 kau-ia2, kiong7 si3 cho7 sia*5, hoo7 in.  32). Koh tui3 Na2-hut-tha-li7 chi-phai3 e5 giap8-tiong, eng7 Ka-li7-li7 e5 Ki-te-su, chiu7-si7 thai5-lang5-e5 to5-siam2 e5 sia*5, kap i e5 kau-ia2, i2-kip8 Hap-boat8-to-ji*2 kap i e5 kau-ia2, Ka-ji*2-than2 kap i e5 kau-ia2, kiong7 sa* cho7 sia*5, hoo7 in.  33). Kek-sun7 lang5 e5 sia*5 chiau3 i e5 chong-chok8, kiong7 chap8-sa* cho7 sia*5 kap i e5 kau-ia2.
	34). Tui3 Se-poo3-lun5 chi-phai3 e5 giap8-tiong, chiong Iok-liam7 kap i e5 kau-ia2, Ka-ji*2-tha kap i e5 kau-ia2;  35). Teng-na2 kap i e5 kau-ia2, Na2-hap-lah8 kap i e5 kau-ia2, kiong7 si3 cho7 sia*5, hoo7 ki5-u5 e5 Li7-bi7 lang5, chiu7-si7 Bi2-lah8-li7 kia*2-sun e5 chong-chok8.  36). Koh tui3 Liu5-pian7 chi-phai3 e5 giap8-tiong, eng7 Pi2-sek kap i e5 kau-ia2, Nga2-chap8 kap i e5 kau-ia2;  37). Ki-ti2-bok8 kap i e5 kau-ia2, Bi2-hoat-ap kap i e5 kau-ia2, kiong7 si3 cho7 sia*5, hoo7 in.  38). Koh tui3 Ka-tek chi-phai3 e5 giap8-tiong, chiong Ki-liat8 e5 Lah8-boat8, chiu7-si7 thai5-si2-lang5-e5 to5-siam2 e5 sia*5, kap i e5 kau-ia2, i2-kip8 Ma2-hap-liam7 kap i e5 kau-ia2;  39). Hi-sit8-pun2 kap i e5 kau-ia2, Nga2-sia7 kap i e5 kau-ia2, kiong7 si3 cho7 sia*5, hoo7 in.  40). Li7-bi7 lang5 ki5-u5 e5 chong-chok8, chiu7-si7 Bi2-lah8-li7 e5 kia*2-sun, chiau3 in e5 chong-chok8, liam-khau soo2 tit-tioh8 chiah e5 sia*5, kiong7 chap8-ji7 cho7 sia*5.
	41). Li7-bi7 lang5 ti7 I2-sek-liat8 e5 giap8-tiong soo2 tit-tioh8 e5 sia*5, kiong7 si3-chap8-poeh cho7 sia*5, kap in e5 kau-ia2.  42). Chiah e5 sia*5 si3-ui5 long2 u7 i e5 kau-ia2, tak8-e5 long2 si7 an2-ni.
	43). An2-ni Ia5-ho5-hoa chiong I cheng5 chiu3-choa7 beh hoo7 in liat8-choo2 e5 choan5-toe7, hoo7 I2-sek-liat8 lang5;  in chiu7 tit-tioh8 choe3-giap8, tiam3 ti7-hia khia7-khi2.  44). Ia5-ho5-hoa chiau3 I tui3 in e5 liat8-choo2 it-chhe3 soo2 chiu3-choa7-e5, hoo7 in si3-ui5 peng5-an;  in e5 tui3-tek8 bo5 chit8-lang5 oe7 khia7-tiau5 ti7 in e5 bin7-cheng5;  Ia5-ho5-hoa chiong in e5 tui3-tek8 long2 kau ti7 in e5 chhiu2.  45). Ki*3 Ia5-ho5-hoa tui3 I2-sek-liat8 ke soo2 kong2 e5 ho2-oe7, bo5 chit8-ku3 lok8-khong, long2 u7 eng3-giam7.

[22]	Hit-si5 Iok-su-a kio3 Liu5-pian7 lang5, Ka-tek lang5, Kap Ma2-na2-se poa*3-chi-phai3 e5 lang5 lai5,   2). tui3 in kong2, Ia5-ho5-hoa e5 loo5-pok8 Moo5-se soo2 beng7-leng7 lin2 e5, lin2 long2 chun-siu2, goa2 soo2 beng7-leng7 lin2 e5, lin2 ia7 long2 thia*-than3;  3). lin2 chiah-choe7 jit8, long2 bo5 li7-khui lin2 e5 hia*-ti7, tit8-kau3 kin-a2-jit8, lin2 ia7 u7 siu2 Ia5-ho5-hoa lin2 Siong7-te3 soo2 beng7-leng7 lin2 tioh8 siu2 e5.  4). Ta* Ia5-ho5-hoa lin2 Siong7-te3 chiau3 I soo2 eng3-un2-e5, hoo7 lin2 hia*-ti7 tit-tioh8 peng5-an; ta* lin2 thang to3-tng2-khi3 lin2 e5 poo3-pi*5, kau3 Ia5-ho5-hoa e5 loo5-pok8 Moo5-se ti7 Iok-tan3 hit-peng5 soo2 su3-hoo7 lin2 choe3-giap8 e5 toe7.  5). Chong2-si7 lin2 chhiat-chhiat tioh8 kin2-sin7, chun-than3 Ia5-ho5-hoa e5 loo5-pok8 Moo5-se soo2 beng7-leng7 lin2 e5 kai3-beng7 lut8-hoat, thia*3 Ia5-ho5-hoa lin2 e5 Siong7-te3, kia*2 I it-chhe3 e5 to7-loo7, siu2 I e5 kai3-beng7, kiat-lian5 ti7 I, chin7-sim chin7-seng3 hok8-sai7 I.  6). Tui3 an2-ni Iok-su-a ka7 in chiok-hok, chhe in khi3; in chiu7 to3--khi3 in e5 poo3-pi*5.
	7). Ma2-na2-se poa*3-chi-phai3, Moo5-se i2-keng ti7 Pa-san pun-giap8 hoo7 in; iau2 poa*3-chi-phai3 Iok-su-a ti7 Iok-tan3 hit-peng5 sai--si3, ti7 in hia*-ti7-tiong pun-giap8 hoo7 in;  Iok-su-a chhe in to3-khi3 poo3-pi*5 e5 si5, ka7 in chiok-hok;  8). hoan-hu3 in kong2, Lin2 tioh8 toa3 choe7-choe7 chai5-but8, choe7-choe7 cheng-si*, kap gun5, kim, tang5, thih, kap choe7-choe7 i-hok8, to3-khi3 lin2 e5 poo3-pi*5; chiong lin2 soo2 chhiu*2 tui3-tek8 e5 chong-but8, kap lin2 e5 hia*-ti7 sa*-kap pun.  9). Tui3 an2-ni Liu5-pian7 lang5, Ka-tek lang5, Ma2-na2-se poa*3-chi-phai3 e5 lang5, tui3 Ka-lam5 toe7 e5 Si7-lo5 khi2-sin, li7-khui I2-sek-liat8 lang5, beh to3--khi3 in tit-tioh8 Ki-liat8 toe7;  chiu7-si7 chiau3 Ia5-ho5-hoa thok Moo5-se soo2 beng7-leng7 e5, tit-tioh8 choe3-giap8 e5 toe7.
	10). Liu5-pian7 lang5, Ka-tek lang5, kap Ma2-na2-se poa*3-chi-phai3, kau3 Iok-tan3 ho5-pi* it-tai3 e5 Ka-lam5 toe7, chiu7 ti7 kun7 Iok-tan3 hia, khi2 chit8 cho7 toa*5, hit e5 toa*5 khoa*3-liau2 chin-toa7.  11). I2-sek-liat8 lang5 thia*-ki*3 kong2, Khoa*3 ah, Liu5-pian7 lang5, Ka-tek lang5, kap Ma2-na2-se poa*3-chi-phai3 u7 khi2 chit8 cho7 toa*5 ti7 Ka-lam5 toe7 e5 thau5-cheng5, Iok-tan3 e5 pi*-a2, I2-sek-liat8 lang5 ke3-khi3 e5 soo2-chai7.  12). I2-sek-liat8 lang5 thia*-ki*3, I2-sek-liat8 lang5 choan5-hoe7 long2 chu7-chip8 ti7 Si7-lo5, beh chiu*7-khi3 kap in kau-chian3.
	13). I2-sek-liat8 lang5 chhe che3-si I2-li7-a-sat e5 kia*2 Hui-ni5-hap khi3 Ki-liat8 toe7 ki*3 Liu5-pian7 lang5, Ka-tek lang5, Ma2-na2-se poa*3-chi-phai3;  14). koh chhe chap8 e5 siu2-leng2 kap i khi3, chiu7-si7 I2-sek-liat8 tak8 chi-phai3 tak8-chok8 chit8 e5 siu2-leng2 tak8-lang5 ti7 I2-sek-liat8 kun-tui7-tiong choe3 chok8-tiu*2.  15). In kau3 Ki-liat8 toe7, ki*3 Liu5-pian7 lang5, Ka-tek lang5, kap Ma2-na2-se poa*3-chi-phai3, tui3 in kong2,  16). Ia5-ho5-hoa choan5-hoe7 e5 cheng3-lang5 an2-ni kong2, Lin2 kan-hoan7 I2-sek-liat8 e5 Siong7-te3, kin-a2-jit8 oat8-tng2 bo5 te3 Ia5-ho5-hoa, ui7 ka-ki7 khi2 chit8 cho7 toa*5, ti3-kau3 kin-a2-jit8 poe7-gek8 Ia5-ho5-hoa, hoan7-tioh8 che si7 sim2-mih8 choe7 ah?  17). Cha2 tui3 ti7 Pi2-ji*2 e5 choe7, lan2 iau2 liah8-choe3 sio2-khoa2 mah?  Sui-jian5 un-ek8 kau3 Ia5-ho5-hoa e5 hoe7-chiong3, kau3 kin-a2-jit8 lan2 iau2-be7 chheng-khi3;  18). lin2 kin-a2-jit8 keng2-jian5 oat8-tng2 bo5 te3 Ia5-ho5-hoa ah!  lin2 kin-a2-jit8 poe7-gek8 Ia5-ho5-hoa, bin5-a2-jit8 I beh siu7-khi3 I2-sek-liat8 e5 choan5-hoe7.  19). Lin2 soo2 tit-tioh8 choe3-giap8 e5 toe7, na7 bo5 chheng-khi3, chiu7 thang ke3-lai5 Ia5-ho5-hoa e5 toe7 e5 giap8, chiu7-si7 Ia5-ho5-hoa hoe7-boo7 soo2 tiam3 e5 soo2-chai7, ti7 goan2 tiong-kan tit-tioh8 giap8;  chong2-si7 m7-thang poe7-gek8 Ia5-ho5-hoa,  ia7 m7-thang poe7-gek8 goan2, m7-thang ti7 Ia5-ho5-hoa lan2 Siong7-te3 e5 toa*5 i2-goa7, ui7 ka-ki7 koh khi2 toa*5.  20). Cheng5 Sia7-lah8 e5 cheng-sun A-kan, kiam2 bo5 ti7 hit e5 eng-kai hian3 e5 mih8 hoan7-choe7, chiu7 u7 siu7-khi3 lim5-kau3 ti7 I2-sek-liat8 e5 choan5-hoe7 mah?  hit e5 lang5 ti7 i soo2 hoan7 e5 choe7, m7-na7 i ka-ki7 chit8-lang5 si2.
	21). Tui3 an2-ni Liu5-pian7 lang5, Ka-tek lang5, Ma2-na2-se poa*3-chi-phai3 in3 I2-sek-liat8 kun-tui7 e5 thau5-lang5 kong2, Choan5-leng5 e5 Siong7-te3 Ia5-ho5-hoa, choan5-leng5 e5 Siong7-te3 Ia5-ho5-hoa, I chai, I2-sek-liat8 ia7 beh chai, goan2 na7 u7 poe7-gek8 e5 i3-su3, a2-si7 kan-hoan7 Ia5-ho5-hoa,  23). (kin-a2-jit8 bo5 kiu3 goan2), ui7 ka-ki7 khi2 toa*5, beh oat8-tng2 bo5 te3 Ia5-ho5-hoa, a2-si7 beh hian3 sio-che3, soo3-che3, sia7-un che3, ti7 hi2 teng2-bin7, Ia5-ho5-hoa beh kui-kiu7 i;  24).  goan2 choe3 chit e5 tai7-chi3 si7 ui7-tioh8 ti5-hong5 chiah koo3-i3 choe3; si7 kia*-liau2 au7-jit8 lin2 e5 kia*2-sun tui3 goan2 e5 kia*2-sun kong2, Lin2 kap Ia5-ho5-hoa I2-sek-liat8 e5 Siong7-te3 u7 sim2-mih8 koan-he7 ah?  25). Liu5-pian7 lang5, Ka-tek lang5 ah, Ia5-ho5-hoa siat chit e5 Iok-tan3, ti7 lin2 kap goan2 e5 tiong-kan choe3 kai3-han7;  ta* lin2 ti7 Ia5-ho5-hoa bo5 hun7;  an2-ni chiu7 lin2 e5 kia*2-sun oe7 hoo7 goan2 e5 kia*2-sun bo5 koh keng3-ui3 Ia5-ho5-hoa.  26). Soo2-i2 goan2 sa*-kap kong2, Ta* lan2 tioh8 ui7 ka-ki7 khi2 chit8 cho7 toa*5, m7-si7 ui7-tioh8 sio-che3, ia7 m7-si7 ui7-tioh8 pat8-ho7 e5 che3;  27). chiu7-si7 ui7-tioh8 lin2 goan2 e5 tiong-kan, i2-kip8 lin2 kap goan2 au7-tai7 e5 tiong-kan choe3 cheng3-ku3;  hoo7 goan2 thang ti7 Ia5-ho5-hoa e5 bin7-cheng5, eng7 goan2 e5 sio-che3, sia7-un-che3, kap pat8-ho7 che3, lai5 hok8-sai7 I;  bian2-tit lin2 e5 kia*2-sun au7-jit8 tui3 goan2 e5 kia*2-sun kong2, Lin2 bo5 hun7 ti7 Ia5-ho5-hoa.  28). Soo2-i2 goan2 kong2, Pat8-jit8 in na7 tui3 goan2, a2-si7 goan2 e5 au7-tai7, an2-ni kong2, goan2 thang in3 kong2, Lin2 thang khoa*3 Ia5-ho5-hoa e5 toa*5 e5 khoan2-sit,  chiu7-si7 goan2 e5 liat8-choo2 cheng5 soo2 khi2-e5; m7-si7 ui7-tioh8 sio-che3 kap pat8-ho7 e5 che3, chiu7-si7 ui7-tioh8 beh choe3 lin2 goan2 tiong-kan e5 cheng3-ku3.  29). Goan2 ti7 Ia5-ho5-hoa lan2 Siong7-te3 hoe7-boo7-cheng5 i2-goa7, leng7-goa7 koh khi2 chit8 cho7 toa*5, ui7-tioh8 sio-che3, soo3-che3, kap pat8-ho7 e5 che3, lai5 poe7-gek8 Ia5-ho5-hoa,  kin-a2-jit8 oat8-tng2 bo5 te3 Ia5-ho5-hoa, goan2 koat-toan3 bo5 chit-ho7 i3-su3.
	30). Che3-si Hui-ni5-hap kap hoe7-tiong hiah e5 siu2-leng2, i2-kip8 kap i sa*-kap lai5 I2-sek-liat8 tiong kun-tui7 e5 thau5-lang5, chiu7-si7 kap i sa*-kap lai5--e5, thia*-ki*3 Liu5-pian7 lang5, Ka-tek lang5, Ma2-na2-se lang5, soo2 kong2 e5 oe7, chiu7 long2 liah8-choe3 ho2.  31). Che3-si I2-li7-a-sat e5 kia*2 Hui-ni5-hap tui3 Liu5-pian7 lang5, Ka-tek lang5, Ma2-na2-se lang5 kong2, Kin-a2-jit8 goan2 chai Ia5-ho5-hoa ti7 lan2 e5 tiong-kan, in-ui7 lin2 bo5 hoan7-tioh8 chit e5 choe7 lai5 tek-choe7 Ia5-ho5-hoa;  ta* lin2 u7 kiu3 I2-sek-liat8 lang5 thoat-li7 Ia5-ho5-hoa e5 chhiu2.  32). Che3-si I2-li7-a-sat e5 kia*2 Hui-ni5-hap, kap hiah e5 siu2-leng2, li7-piat8 Liu5-pian7 lang5, Ka-tek lang5, tui3 Ki-liat8 toe7 to3--khi3 Ka-lam5 toe7, kau3 I2-sek-liat8 lang5 hia, he5-hok in.  33). I2-sek-liat8 lang5 liah8 chit e5 su7 choe3-ho2;  tui3 an2-ni I2-sek-liat8 lang5 o-lo2 Siong7-te3, bo5 koh the5-khi2 beh chiu*7--khi3 kap Liu5-pian7 lang5 Ka-tek lang5 kau-chian3, lai5 hui2-hoai7 in soo2 khia7-khi2 e5 toe7.  34). Liu5-pian7 lang5, Ka-tek lang5 kio3 hit e5 toa*5 mia5 choe3 Cheng3-ku3;  in-ui7 kong2, Chit e5 toa*5 ti7 lan2 tiong-kan cheng3-beng5 Ia5-ho5-hoa si7 Siong7-te3.

[23]	Ia5-ho5-hoa i2-keng hoo7 I2-sek-liat8 lang5 an-cheng7, bo5 kap si3-ui5 it-chhe3 e5 tui3-tek8 kau-chian3, i2-keng lek8-ke3 choe7-choe7 jit8,  Iok-su-a ia7 he3-siu7 choe7, ni5-lau7;  2). hit-si5 Iok-su-a chiu7 kio3 I2-sek-liat8 cheng3-lang5, in e5 tiu*2-lo2, kap in e5 chok8-tiu*2, in e5 sim2-phoa*3-koa*, in e5 koa*-tiu*2, long2-chong2 lai5, tui3 in kong2, Goa2 i2-keng he3-siu7 choe7, ni5-lau7;  3). Ia5-ho5-hoa lin2 e5 Siong7-te3, in-ui7 lin2 e5 ian5-koo3, tui3 hiah e5 kok soo2 kia*5 it-chhe3 e5 su7, lin2 u7 khoa*3-ki*3;  in-ui7 thoe3 lin2 kau-chian3-e5 si7 Ia5-ho5-hoa lin2 e5 Siong7-te3.  4). Soo2 chhun chiah e5 kok, i2-kip8 goa2 soo2 chian2-tu5 hiah e5 kok, tui3 Iok-tan3 kau3 toa7-hai2, ng3 jit8-loh8 e5 soo2-chai7, goa2 i2-keng pun hoo7 lin2 tak8 chi-phai3 choe3-giap8.  5). Ia5-ho5-hoa lin2 e5 Siong7-te3 beh tui3 lin2 e5 bin7-cheng5 koa*2-tiok8 in, ia7 beh tui3 lin2 e5 thau5-cheng5 kek-tiok8 in;  lin2 chiu7 beh tit-tioh8 in e5 toe7 choe3-giap8, chiau3 Ia5-ho5-hoa lin2 e5 Siong7-te3 soo2 tui3 lin2 kong2 e5.  6). Soo2-i2 lin2 tioh8 toa7-toa7 chong3-ta*2, chip-siu2 lai5 kia*5 Moo5-se lut8-hoat e5 chheh it-chhe3 soo2 ki3-chai3 e5, m7-thang li7-khui i lai5 phian-cho2 phian-iu7;  7). ti7 lin2 tiong-kan soo2 chhun hiah e5 kok, lin2 m7-thang kap i chham-chhap, m7-thang the5-khi2 in hiah e5 siong7-te3 e5 mia5, m7-thang hoo7 lang5 ki2 in lai5 chiu3-choa7, ia7 m7-thang hok8-sai7 i, m7-thang kui7-pai3 i;  8). chong2-si7 tioh8 chiau3 lin2 kau3 kin-a2-jit8 soo2-kia*5--e5, kiat-lian5 Ia5-ho5-hoa lin2 e5 Siong7-te3.  9). In-ui7 Ia5-ho5-hoa i2-keng eng7 toa7 koh kiong5 e5 kok tui3 lin2 e5 bin7-cheng5 koa*2-chhut;  kau3 kin-a2-jit8 bo5 chit8-lang5 oe7 khia7-tiau5 ti7 lin2 e5 bin7-cheng5.  10). Lin2 chit8-lang5 beh koa*2-tiok8 chit8-chheng lang5, in-ui7 thoe3 lin2 kau-chian3-e5, si7 Ia5-ho5-hoa lin2 e5 Siong7-te3, chiau3 I soo2 tui3 lin2 kong2-e5.  11). Lin2 tioh8 toa7-toa7 ka-ki7 kin2-sin7, thia*3 Ia5-ho5-hoa lin2 e5 Siong7-te3.  12). Lin2 na7 lioh8-a2 to3-the3, kap chun5 ti7 lin2 tiong-kan soo2 chhun hiah e5 peh-si*3 kiat-lian5, kap in kiat-chhin, sa*-kap ong2-lai5;  13). lin2 tioh8 khak-sit8 chai, Ia5-ho5-hoa lin2 e5 Siong7-te3 tek-khak bo5 beh koh chiong hiah e5 peh-si*3 tui3 lin2 e5 bin7-cheng5 koa*2-chhut;  chong2-si7 in beh chia*5-choe3 lin2 e5 lo5-bang7 oah8-tauh, phah lin2 seng-khu e5 chhe5, bak8-chiu-lai7 e5 chhi3, tit8-kau3 lin2 tui3 ti7 Ia5-ho5-hoa lin2 Siong7-te3 soo2 siu*2-su3 lin2 chit e5 ho2  e5 toe7 biat8-bo5.
	14). Khoa*3 ah, goa2 kin-a2-jit8 beh kia*5 se3-kan lang5 soo2 tioh8 kia*5 e5 loo7; lin2 chit8-sim chit8-i3 chai Ia5-ho5-hoa lin2 Siong7-te3 soo2 eng3-un2 su3-hok lin2 e5 oe7, bo5 chit8-ku3 lok8-khong, long2 eng3-giam7 ti7 lin2 e5 sin-chiu*7, ki5-tiong bo5 lok8-khong chit8-hang7.  15). Ia5-ho5-hoa lin2 Siong7-te3 soo2 eng3-un2 it-chhe3 e5 hok-khi3, chai*2-iu*7 lim5-kau3 lin2 e5, Ia5-ho5-hoa ia7 beh chiau3 an2-ni hoo7 tak8-iu*7 e5 chai-e7 kau3 ti7 lin2, tit8-kau3 I biat8-bo5 lin2 ti7 Ia5-ho5-hoa lin2 Siong7-te3 soo2 siu*2-su3 lin2 chit e5 ho2 e5 toe7.  16). Lin2 na7 ui5-poe7 Ia5-ho5-hoa lin2 Siong7-te3 soo2 beng7-leng7 lin2 e5 iok, khi3 hok8-sai7 pat8 e5 siong7-te3, kui7-pai3 i, Ia5-ho5-hoa e5 siu7-khi3 beh tui3 lin2 hoat-chhut, lin2 beh kin2-kin2 biat8-bo5 ti7 I soo2 siu*2-su3 lin2 ho2 e5 toe7.

[24]	Iok-su-a chu7-chip8 I2-sek-liat8 cheng3 chi-phai3 kau3 ti7 Si7-kiam3, tiau3 I2-sek-liat8 e5 tiu*2-lo2, kap in e5 chok8-tiu*2, sim2-phoa*3-koa*, i2-kip8 koa*-tiu*2 lai5;  in chiu7 khia7 ti7 Siong7-te3 e5 bin7-cheng5.  2). Iok-su-a ka7 cheng3 peh-si*3 kong2, Ia5-ho5-hoa I2-sek-liat8 e5 Siong7-te3 an2-ni kong2, Chai7-cha2 lin2 e5 liat8-choo2, chiu7-si7 A-pek-lah8-han2 e5 lau7-pe7, Na2-hok8 e5 lau7-pe7, Tha-lah8, tiam3 ti7 Toa7-ho5 hit-peng5, hok8-sai7 pat8 e5 siong7-te3.  3). Goa2 chhu2 lin2 e5 choo2 A-pek-lah8-han2 tui3 Toa7-ho5 hit-peng5 chhoa7 i pian3-kia*5 Ka-lam5 choan5-toe7;  koh hoo7 i e5 kia*2-sun choe7-choe7, eng7 I2-sat siu*2-su3 i;  4). koh eng7 Nga2-kok kap I2-so3 siu*2-su3 I2-sat, chiong Se-ji*2 soa* siu*2-su3 I2-so3 choe3-giap8; au7-lai5 Nga2-kok kap i e5 kia*2-sun loh8-khi3 Ai-kip8.  5). Goa2 chhe Moo5-se kap A-lun5, Goa2 ia7 kang3 chai-e7 ti7 Ai-kip8, chiau3 Goa2 ti7 hi2 tiong-kan soo2 kia*5 e5;  jian5-au7 chhoa7 lin2 chhut-lai5.  6). Goa2 chhoa7 lin2 e5 liat8-choo2 chhut Ai-kip8, lin2 chiu7 kau3 hai2-ki*5, Ai-kip8 lang5 chhoa7 in e5 chhia kap be2-peng tui-jip lin2 e5 liat8-choo2 kau3 Ang5-hai2;  7). in kiu5-kio3 Ia5-ho5-hoa, I chiu7 eng7 oo-am3 he7 ti7 lin2 kap Ai-kip8 lang5 e5 tiong-kan, koh hoo7 hai2 lai5 im-bat8 in;  Goa2 ti7 Ai-kip8 soo2 kia*5 e5 su7 lin2 chhin-bak8 khoa*3-ki*3;  lin2 tiam3 ti7 khong3-ia2 choe7-choe7 jit8.  8). Goa2 chhoa7 lin2 kau3 khia7-khi2 ti7 Iok-tan3 hit-peng5, A-moo5-li7 lang5 e5 toe7;  in kap lin2 kau-chian3;  Goa2 chiong in kau ti7 lin2 e5 chhiu2;  lin2 chiu7 tit-tioh8 in e5 toe7;  Goa2 chau5-biat8  in ti7 lin2 e5 bin7-cheng5.  9). Hit-si5 Moo5-ap ong5 Se-phoat e5 kia*2 Pa-lek8 khi2-lai5 kap I2-sek-liat8 kau-chian3; chhe lang5 khi3 kio3 Pi2-ji*2 e5 kia*2 Pa-lan5 lai5 chiu3-choo2 lin2.  10). Goa2 m7-thia* Pa-lan5 e5 oe7;  soo2-i2 i lian5-lian5 ka7 lin2 chiok-hok;  an2-ni Goa2 chiu7 kiu3 lin2 thoat-li7 i e5 chhiu2.  11). Lin2 ke3 Iok-tan3, kau3 Ia5-li7-ko;  Ia5-li7-ko lang5, A-moo5-li7 lang5, Pi2-li7-se2 lang5, Ka-lam5 lang5, Hek lang5, Kek-ka-sat lang5, Hi-bi7 lang5, Ia5-poo3-su lang5, long2 kap lin2 kau-chian3 ;  Goa2 chiong in kau ti7 lin2 e5 chhiu2.  12). Goa2 chhe toa7-chiah-phang pe ti7 lin2 e5 thau5-cheng5, chiong A-moo5-li7 lang5 nng7 e5 ong5, tui3 lin2 e5 bin7-cheng5 koa*2--chhut-khi3;  m7-si7 eng7 li2 e5 to, ia7 m7-si7 eng7 li2 e5 keng.  13). Goa2 siu*2-su3 lin2 e5 thoo2-toe7, m7-si7 lin2 soo2 tioh8-boa5--e5, ia7 siu*2-su3 lin2 sia*5, m7-si7 lin2 soo2 khi2-cho7-e5, lin2 chiu7 tiam3 ti7 hi2 tiong-kan;  koh m7-si7 lin2 soo2 chai-cheng3 e5 phu5-to5-hng5 ka*-na2-hng5, lin2 tit-tioh8 chiah8 i e5 ke2-chi2.
	14). Ta* lin2 tioh8 keng3-ui3 Ia5-ho5-hoa, seng5-sim sit8-i3 hok8-sai7 I, chiong lin2 liat8-choo2 ti7 Toa7-ho5 hit-peng5 kap ti7 Ai-kip8 soo2 hok8-sai7 e5 siong7-te3 tu5-khi3, lai5 hok8-sai7 Ia5-ho5-hoa.  15). Na7 si7 lin2 liah8 hok8-sai7 Ia5-ho5-hoa choe3 m7-ho2, kin-a2-jit8 lin2 tioh8 keng2 lin2 soo2 beh hok8-sai7--e5; khoa*3 si7 lin2 liat8-choo2 ti7 Toa5-ho5 hit-peng5 soo2 hok8-sai7 hiah e5 siong7-te3, a2-si7 lin2 soo2 khia7-khi2 in e5 toe7,  A-moo5-li7 lang5, hiah e5 siong7-te3 ah.  Lun7-kau3 goa2 kap goa2 e5 ke, goan2 koat-toan3 beh hok8-sai7 Ia5-ho5-hoa.
	16). Peh-si*3 in3 kong2, Goan2 koat-toan3 bo5 i3-su3 beh khi3-sak Ia5-ho5-hoa khi3 hok8-sai7 pat8 e5 siong7-te3.  17). In-ui7 Ia5-ho5-hoa goan2 e5 Siong7-te3 bat chhoa7 goan2 kap goan2 e5 liat8-choo2 tui3 Ai-kip8 toe7 choe3 loo5-chai5 e5 ke chhut-lai5, ti7 goan2 e5 bak8-chiu-cheng5 kia*5 hiah e5 toa7 e5 sin5-jiah, ti7 goan2 soo2 kia*5 it-chhe3 e5 loo5, soo2 keng-ke3 e5 tak8-kok, long2 u7 po2-hoo7 goan2.  18). Ia5-ho5-hoa ia7 ti7 goan2 e5 bin7-cheng5 koa*2-chhut long2-chong2 e5 peh-si*3, koa*2-chhut khia7-khi2 chit e5 soo2-chai7 e5 A-moo5-li7 lang5;  soo2-i2 goan2 ia7 beh hok8-sai7 Ia5-ho5-hoa, in-ui7 I si7 goan2 e5 Siong7-te3.
	19). Iok-su-a tui3 peh-si*3 kong2, Lin2 boe7-oe7 hok8-sai7 Ia5-ho5-hoa, in-ui7 I si7 seng3 e5 Siong7-te3, koat-toan3 bo5 iong5-un2 eng7 pat8 e5 Siong7-te3 phit-phoe3 I, bo5 beh sia3-bian2 lin2 e5 ke3-sit, lin2 e5 choe7-ok.  20). Lin2 na7 li7-khui Ia5-ho5-hoa khi3 hok8-sai7 goa7-pang e5 Siong7-te3, Ia5-ho5-hoa ti7 kang3 hok-khi3 hoo7 lin2 liau2-au7, beh oat8-tng2 lai5 kang3 chai-e7 hoo7 lin2, biat8-bo5 lin2.  21). Peh-si*3 in3 Iok-su-a kong2, Bo5--lah; goan2 tia*7-tioh8 beh hok8-sai7 Ia5-ho5-hoa.  22). Iok-su-a tui3 peh-si*3 kong2, Lin2 keng2 Ia5-ho5-hoa beh hok8-sai7 I, lin2 ka-ki7 choe3 lin2 e5 kan-cheng3.  In  in3 kong2, Ho2, goan2 choe3 kan-cheng3.  23). Iok-su-a kong2, Lin2 ta* tioh8 tu5-khi3 lin2 tiong-kan soo2 u7 goa7-pang e5 siong7-te3, hoo7 lin2 choan-sim kui-ng3 Ia5-ho5-hoa I2-sek-liat8 e5 Siong7-te3.  24). Peh-si*3 in3 Iok-su-a kong2, Goan2 beh hok8-sai7 Ia5-ho5-hoa goan2 e5 Siong7-te3, thia*-than3 I e5 oe7.  25). Hit-jit8 Iok-su-a chiu7 kap peh-si*3 lip8-iok, ti7 Si7-kiam3 ka7 in siat-lip8 lut8-le7 hoat-too7.  26). Iok-su-a chiong chiah e5 oe7 long2 sia2 ti7 Siong7-te3 lut8-hoat e5 chheh, koh chiong chit8-te3 toa7 chioh8-thau5 khia7 ti7-hia, ti7 siong7-chhiu7 kha, Ia5-ho5-hoa seng3-soo2 e5 pi*-a2.  27). Iok-su-a tui3 cheng3 peh-si*3 kong2, Khoa*3 ah, chit e5 chioh8-thau5 beh choe3 lan2 e5 kan-cheng3; in-ui7 i u7 thia*-ki*3 Ia5-ho5-hoa soo2 hoan-hu3 lan2 it-chhe3 e5 oe7, soo2-i2 beh tui3 lin2 choe3 kan-cheng3, kia*-liau2 lin2 poe7-gek8 lin2 e5 Siong7-te3.  28). Iok-su-a chiu7 chhe peh-si*3 khi3;  tak8-lang5 chiu7 to3-khi3 i soo2 tit-tioh8 e5 toe7.
	29). Chiah e5 su7 i2-au7, Ia5-ho5-hoa e5 loo5-pok8, Lun3 e5 kia*2 Iok-su-a, chit8-pah it-chap8 he3 chiu7 si2.  30). In chiu7 bai5-chong3 i ti7 i e5 giap8 e5 kai3-lai7, chiu7-si7 ti7 I2-hoat-lian5 soa*-toe7 e5 Teng5-na2-se-lah8, ti7 Ka-sit8 soa* e5 pak--si3.  31). Iok-su-a ti7-teh e5 jit8, kap Iok-su-a si2 liau2-au7, hiah e5 chai Ia5-ho5-hoa ui7 I2-sek-liat8 lang5 soo2 kia*5 chiah e5 su7 e5 tiong2-lo2 iau2 ti7-teh e5 si5, I2-sek-liat8 lang5 hok8-sai7 Ia5-ho5-hoa.
	32). I2-sek-liat8 lang5 tui3 Ai-kip8 soo2 toa3 lai5 Iok-sek e5 kut-thau5, in bai5-chong3 i ti7 Si7-kiam3, chiu7-si7 Nga2-kok cha2-cheng5 eng7 chit8-pah gun5 tui3 Si7-kiam3 e5 lau7-pe7 Hap-boat8 hiah e5 kia*2 soo2 boe2 e5 toe7;  chiu7 choe3 Iok-sek kia*2-sun e5 giap8.  33). A-lun5 e5 kia*2 I2-li7-a-sat ia7 si2;  in chiu7 bai5-chong3 i ti7 i e5 kia*2 Hui-ni5-hap soo2 tit-tioh8 e5 soa*-lun7-a2, chiu7-si7 ti7 I2-hoat-lian5 e5 soa*-toe7.

